L’IBERSOL CBT perd la imbatibilitat davant Mataró FEIMAT | Tots21 | Notícies de Tarragona, Reus, Tarragonés i Baix Camp\nL’IBERSOL CBT perd la imbatibilitat davant Mataró FEIMAT\nEl Mataró Feimat ha estat el primer equip en vèncer a l’Ibersol CBT. I ho ha fet després d’imposar-se en un gran partit al Serrallo, i en el que no han donat opció als de Berni Álvarez. A remolc durant tot el partit, els blaus ho han intentat però no han pogut aguantar el ritme i s’han mostrat més desencertats de l’habitual de cara a cistella. David Fernández, amb 19 punts i 33 de valoració, el millor del partit.\nEl Mataró Feimat ha vingut amb les idees clares a Tarragona i a no deixar-se sorprendre pels locals. El CBT concedia tres triples només començar el partit i els grocs agafaven el primer avantatge de l’encontre (4 – 11). Els de Berni Álvarez necessitaven quatre minuts per assentar-se sobre el parquet, aplicar-se en defensa i començar a carburar en atac. Un triple de David Fernández i una cistella de Pape posaven un -3 al marcador (11 – 14) i la oportunitat de revertir la situació. L’Ibersol CBT oferia uns bons minuts i fins i tot s’adelantava en el marcador, però el Mataró tornava a recuperar l’avantatge ràpidament (15 – 19) a falta de dos minuts per acabar el quart. Un parell d’accions desencertades dels locals impedien que el CBT s’adjudiqués el quart, que finalitzava 19 a 22 pel Mataró Feimat.\nEl segon quart començava de la mateixa manera que el primer, amb un Mataró Feimat molt inspirat de cara a cistella i marxant de nou punts (19 – 28) en poc més d’un minut. Els mataronins mostraven més intensitat als dos costats de la pista i el CBT no era capaç, fins al moment, de combatir-ho amb claredat. Havien de passar gairebé quatre minuts perquè els blaus anotessin en aquest quart, i ho feien mitjançant Duch per partida doble. El Mataró però, no afluixava i portava la diferència fins al +10 (28 – 38) amb tres minuts i mig per jugar-se. Els de Berni seguien concedint molts tirs sols i els jugadors del Mataró ho aprofitaven a la perfecció. Per contra, a l’altra cistella, els tirs eren forçats degut a la pressió asfixiant dels visitants. Al final del quart els blaus, amb triple de Fàbregas inclòs, apretaven per marxar al descans 35 – 43.\nLa represa tampoc portava bones notícies pels blaus. El Mataró es tornava a posar deu punts per damunt (38 – 48) i el CBT perdia a Pape, amb un cop al cap. Als del Serrallo els costava mantenir el ritme imposat pels visitants, que només feien que ampliar la diferència en el marcador amb el pas dels minuts. Tugores resorgia per donar esperances als seus i començar a retallar diferències per poder aspirar a més. El CBT necessitava baixar de la barrera psicològica dels deu punts per poder encarar el darrer quart amb garanties. David Fernández ho intentava amb un triple, però el Mataró Feimat tenia el partit controlat. S’arribava al final del tercer quart amb 49 – 66 a l’electrònic.\nEn l’últim no estava tot decidit però calia treballar per poder igualar el partit. Un 6 – 0 local i vàries imprecisions del rival en aquest inici de quart portaven una mica d’optimisme al Serrallo. Però dos triples consecutius del Mataró tornaven a imposar la seva realitat. Faltaven cinc minuts per acabar el partit i el marcador reflexava 61 – 74. Els grocs se sentien còmodes i replicaven cada cistella blava amb facilitat. D’aquesta manera s’arribava al final del partit, amb un Ibersol CBT que volia però no podia i amb un Mataró Feimat que s’emportava la victòria del Serrallo per 73 – 84.


PressReader - El Periódico de Catalunya [Català] - On Barcelona: 2018-06-15 - Dos mestres dels escaperooms recomanen les millors habitacions de què fugir.\nDos mestres dels escaperooms recomanen les millors habitacions de què fugir.\nDissenyde portada: EstudioAnversal\nAquí on els veus, han salvat el món més vegades que Bruce Willis en tota la saga de La jungla de cristal. Són escape masters. Dos mestres de l’escape que s’escapoleixen per hobby d’habitacions que fan venir esgarrifances. Eulàlia Pujades és investigadora química; Josep Brull, advocat. Junts són Die Helden, així es van batejar en format blog fa tres anys. Significa Els Herois en alemany. ¿La seva heroïcitat? Haver sortit de ¡725! escape rooms, aquest joc ubic en el qual s’ha de fugir d’habitacions amb psicòpates, zombis, dinosaures. Ara fins i tot pots viure el teu propi enterrament. Aquests dos houdinis ens guien entre la plaga bíblica de sales que s’estén per Barcelona, la capital d’Espanya d’aquest oci escapista. N’hi deu haver unes 150 a la ciutat –calculen–, 300 a la província. Aquest és el seu top 10.\n- 1Alien: l’origen ESCAPE BARCELONA\n¿Què s’ha de fer? Viatjar a un altre planeta en la nau USCSS Escape. Però alguna cosa es complica, és clar. Riu-te’n dels problemes espacials de Sigourney Weaver. Temps: variable. Jugadors: 4-10 persones. On: Baró, 17 local (Santa Coloma). ¿Què té d’especial? «Tot –diuen l’Eulàlia i el Josep-: la dinàmica de joc, l’ambientació, els jocs, la tensió». El millor: «L’experiència completa». Un consell per sortir-ne amb èxit: «¡Mantenir la calma i deixar-te portar!». Dificultat: mitjana-alta. Aquí dins hi ha hagut gent que fins i tot ha demanat la mà, expliquen els amos, el Miguel Ángel i la Susana. Aquesta parella va descobrir els escape rooms en un viatge per Àsia, el 2014. Un any després, obrien Escape Barcelona. «La primera\nescape tematitzada d’Espanya», s’explica a la web. Van estrenar Alien a l’abril. «Una cosa que ens ha passat –diuen– és que, al sortir, alguns jugadors s’asseuen o s’estiren a terra esgotats per la baixada d’adrenalina que els provoca el tram final». Die Helden també recomana passar pel seu parc de dinosaures: Jurassic Land. www.escapebarcelona.com\n-2El segrest CUBICK ROOM ESCAPE MATARÓ\n¿A què t’enfrontes? Ha sigut segrestada la filla petita d’un ministre. On: la nena és al carrer Cooperativa, 77, local 2 de Mataró, anuncia el segrestador via hackeig televisiu. Temps: 80 minuts. Jugadors: 2-7 persones. ¿Què té d’especial? «L’ambientació, els jocs, els detalls». El millor: «L’adrenalina que genera». Un consell per sortir-ne amb èxit: «No posar-se nerviós». Dificultat: hi ha nivell mitjà i expert. ¿El més curiós que ha passat en aquest\nescape room? «Ens envien currículums, com si fóssim una empresa de recursos humans», diuen rient els seus ideòlegs, l’Aleix, la Miriam i l’Aina. El primer joc que van muntar es diu L’en\ntrevista (també és al top de Die Helden). Has d’anar a fer les proves de selecció d’una empresa anònima que ha tingut «vacants inesperades». No, no és el PP. Van obrir la sala el 2015. L’any passat van afegir El segrest. «El que més ens ha sorprès –expliquen– és que després de dos anys llargs els clients continuïn mantenint el misteri que amaga Cubick i ningú no reveli el secret de les nostres instal·lacions». cubickroomescape.es/mataro\n- 3Moorder GOLDEN POP\n¿Què s’ha de fer? Resoldre un assassi- nat que està a punt de prescriure. «El cas més complex de la història», t’informarà un oficial del CNI amb gest de Rajoy dimitint. El mort és Manuel Latorre, un jutge amb molts enemics. Temps: una hora. Jugadors: 8-30 persones. On: Girona, 7. ¿Què té d’especial? «Hi poden jugar fins a 30 persones juntes», apunten el Josep i l’Eulàlia. El millor: «Has de pensar de manera totalment diferent que en qualsevol altra escape room ». Un consell per trobar l’assassí: «Entendre la dinàmica del joc com més aviat millor. Pren moltes notes». Dificultat: alta. «Igual que tirar una moneda a la Fontana di Trevi –explica la Rebeca, una de les propietàries i part de l’equip de creació d’aquest escape–, a l’acabar l’activitat és molt típic que algú del grup vulgui fer un petó al nostre estimat Manolo». La víctima, Manuel Latorre, té el seu propi Facebook, on va explicant com és el seu dia a dia amb un forat al cap. «Estic mort de tant de pencar», confessa en l’últim post a l’intentar agafar un taxi. L’han arribat a veure en una fonda del Maresme. «En un esdeveniment portàtil –recorda la Rebeca–, trobem el doble del nostre protagonista fresc com una rosa». El joc va néixer en versió portàtil a finals del 2016. Han muntat aquest CSI a l’espanyola en gimnasos, chill-out, una església romànica. Fa uns mesos que Moorder es va instal·lar a Golden Pop, un centre escapista ambientat en un cinema dels anys 30. goldenpop.es\n- 4Catalèpsia HORROR BOX\n¿A què t’enfrontes? Et despertes en un taüt, com Ryan Reynolds a Buried, però amb la possibilitat d’escollir un fèretre confortable i fins i tot la música que vols que soni al tanatori. «Viu el teu propi enterrament», incita amb naturalitat la web. «Una recreació del que serà el teu funeral –resumeix–, l’única diferència és que ets viu». Temps: 30 minuts.\nJugadors: 2 persones. «El joc d’escape més petit del món», diuen els seus ideòlegs.\nOn: Indústria, 268. ¿Què té d’especial? «És únic», promet Die Helden.\nEl millor: «Les sensacions que et fa viure», afegeixen els escape masters. Un consell per sortir-ne amb èxit: «Respirar, tranquil·litzar-se i comunicar-se». Dificultat: mitjana. Òbviament no és apte per a claustrofòbics. No té pèrdua: porta de fusta semioculta amb paret vermella, com a Alícia al\npaís de les meravelles. Al darrere se sent diàriament gent cridant, motoserres, veus fantasmagòriques que demanen «ajuuudaaaa». El lema que tenen aquí: «Farem realitat el teu malson». En aquests escape rooms ja s’han pixat a sobre dos clients, asseguren el David i la Cristina, els fundadors de la productora d’experiències de terror Horror Box. A part de Catalepsia, tenen dues sales més de por que també són al top de Die Helden: Ouija (en un minipís encantat) i JigSaw (com a la pel·li de Saw). Juntament amb Insomnia Corporation, un altre pes pesant de por, acaben de crear Horrorland: un scream park (parc ideat bàsicament per xisclar de pànic), el primer del sud d’Europa. Obrirà 15 dies el pròxim Halloween a la central tèrmica abandonada de Cercs (Berga). Van vendre més de la meitat de les entrades en 15 dies. www.horrorbox.es\n-5. El viatge continua CRONOLOGIC\n¿Què s’ha de fer? Viatjar en una màquina del temps. Sense Delorean ni condensador de flux. Temps: 75 minuts. Jugadors: 2-5 persones. On: Clot, 133. ¿Què té d’especial? «El fet d’interactuar amb l’ambient», apunten els esca- pe masters Eulàlia i Josep. El millor: «L’inici», diuen mossegant-se la llengua per evitar espòilers. Un consell per sortir-ne amb èxit: «Actuar com s’actuaria en la vida real en cada situació que et porta el joc».\nDificultat: alta. Aquí han viatjat més vegades al passat que Bill Murray en el Dia de la Marmota. Cronologic va estrenar la seva màquina del temps el 2013. «Vam ser el segon escape room que va obrir a Espanya –recorda la Paula– la primera de creació 100% pròpia i amb història afegida». La Paula va crear l’escape juntament amb el Javi i el Víctor. Llavors tenien 23 anys. «No ens imaginàvem que arribaria a ser un sector de tantíssim èxit», assegura. Ja tenen dues màquines del temps. Van inaugurar la segona – El viat\nge continua– a començaments del 2017. Van tardar a construir-la un any i mig. Són autodidactes. És un escape sense ni un candau. «Que sigui tan diferent és el que ho fa difícil». Poc més revela la Paula. Que et trobes «amb un entorn històric» recreat «de la manera més fidel possible». El més surrealista que han vist? «Un equip


Per la llibertat d’expressió, ni detencions ni judicis | CGT-UAB\n← Les retallades i els seus còmplices\nEnterrament de la Universitat Pública. Convoca PUP →\nConcentració 3 d’octubre 19 h. Plaça Catalunya de Barcelona, en solidaritat amb els encausats pels fets del 14-15J al Parlament\n* la posada en llibertat immediata de les persones detingudes i l’aturada, també immediata, de l’operació policial en marxa actualment.\n* l’arxivament de la causa judicial oberta pels fets esmentats a l’Audiència Nacional.\nConcentració 3 d’octubre 19 h. Plaça Catalunya de Barcelona,\nen solidaritat amb els encausats pels fets del 14-15


Andorra aposta per la formació en hostaleria\nEl gener del 2016 s’iniciaran els cursos de formació ocupacional per a professionals del sector i a partir del setembre del 2016 els cursos de grau mitjà i grau superior d’hostaleria i cuina. En un termini de quatre anys es vol introduir aquesta formació en l’àmbit universitari\nANA Sant Julià de Lòria 20/10/2015 13:15\n651x366 Un moment de la signatura del conveni de col·laboració entre el Comú de Sant Julià i el Centre d'Hostaleria del Mediterràni, aquest dimarts / M.G.C. (ANA) Un moment de la signatura del conveni de col·laboració entre el Comú de Sant Julià i el Centre d'Hostaleria del Mediterràni, aquest dimarts / M.G.C. (ANA)\nEl Comú de Sant Julià i l’Escola Superior d’Hostaleria del Mediterrani -centre amb més de 20 anys d’experiència- han signat aquest dimarts un conveni de col·laboració, fet que beneficiarà i qualificarà el personal actiu dels hotels i dels restaurants del país i d’altra banda també formarà a futurs professionals del sector serveis.\nEl projecte, a llarg termini, comportarà una inversió inicial d’un milió d’euros destinats a la compra del material i al condicionament dels espais. El gener del 2016 està previst que s’iniciïn els cursos de formació ocupacional (per a professionals del sector) i a partir del setembre del 2016 es vol començar amb els cursos de grau mitjà i grau superior d’hostaleria i cuina. A més, en un termini de quatre anys es vol introduir aquesta formació en l’àmbit universitari, fet que suposaria una inversió final de sis milions d’euros.\nEl director general de l’Escola Superior d’Hostaleria del Mediterrani, José Weiden, ha explicat que “comencem pas a pas, primer amb un centre formació contínua i ocupacional, millorant la qualitat del sector hoteler, i sobretot treballarem per cuidar la imatge dels professionals, ja que ens preocupa molt”. En aquest context, el director d’expansió comercial, Javier Noguera, ha apuntat que “aquests cursos rebran estudiants estrangers, fet que suposarà que puguin fer pràctiques a hotels del país i d’aquesta manera enfortir aquest sector”. L’espai que es destinarà per a cursar aquests cursos serà al centre de congressos lauredià, tot i que s’està buscant un altre espai a Sant Julià.\nAndorra compta amb més de 4.000 professionals del sector de l’hosteleria i la restauració, i per això el portaveu de la Unió Hotelera, Òscar Julián, ha anunciat que a l’inici de les negociacions amb l’escola superior “vam veure que era un projecte molt enriquidor per al futur del nostre país, ja que gràcies a aquesta formació els professionals podrien ampliar els seus estudis i així oferir als turistes un millor servei”.\nLa cònsol de la parròquia laurediana, Monstserrat Gil, ha assegurat que “Sant Julià es tracta d’una parròquia molt vinculada al món educatiu i el fet de signar aquest conveni de col·laboració aportarà un valor afegit al territori”.


I els altres nou, on són?\nEn el camí amb Jesús cap a Jerusalem som en els llindars entre Galilea i Samaria. Ja sabem la fonda hostilitat que hi havia entre jueus i samaritans.\nEntra en escena un grup de deu leprosos, A aquesta mena de malalts se’ls feia víctimes de la marginació religiosa i social. Eren tinguts per culpables del seu mal, ells o els seus pares. Recordem el text del llibre del Levític: “El qui està malalt de lepra anirà amb la roba esquinçada, la cabellera deslligada, un tapaboques a la cara i cridarà: Impur, impur!... Com a impur viurà aïllat fora del campament”. Els leprosos havien de viure i conviure en paratges despoblats, lluny de la societat.\nEn saber que Jesús estava passant per aquells indrets, els deu leprosos es van saltar la llei i se li atansaren per a demanar-li la guarició. Ell se’n compadí i se’ls escoltà tot posant a prova la seva confiança: no els guarí tot seguit sinó que els digué de presentar-se als sacerdots. A aquets pertocava declarar la guarició dels leprosos i la seva reintegració a la societat.\nDe camí, tots deu es van sentir guarits. Un d’ells va tornar enrere glorificant Déu amb grans crits, es prosternà als peus de Jesús amb el front fins a terra i li donava gràcies. Jesús l’acollí amb alegria, però li sortí del cor: ¿No eren deu? ¿i els altres nou on són? ¿només aquest estranger ha tornat per donar gloria a Déu?\nJesús celebra el gest del samarità agraït: Aixeca’t, i ves-te’n. La teva fe l’ha salvat. Si ens hi fixem trobem que els deu leprosos han estat guarits i el samarità a més a més ha estat salvat.\nQuan diem “gràcies” estem reconeixent i proclamant la gratuïtat de l’altre. Donar gràcies al Senyor significa proclamar-li amb joia el seu amor gratuït. Un amor agraït no s’acontenta en dir “gràcies” i prou, sinó que reconeix i valora els detalls de l’altre. Recordo que un dia passejant per la natura, un ocellet va fe una piulada vora el camí i un company comentà baixet: quin detall. Gràcies, Senyor! La descoberta dels detalls fa créixer el nostre amor agraït.\nEl samarità proclama a crits la glòria de Déu i es prosterna agraït als peus de Jesús. Des d’ara aquest home creu en Jesús i s’obre a l’Abbà de qui Jesús tant parla.\nEntenc que l’agraïment és l’actitud més autèntica de la fe. Sí que cal demanar (Jesús insisteix en que demanem) però aquest demanar floreix si va acompanyat d’agraïment. Una persona avui em deia que sempre que demana ho fa tot agraint per endavant. L’agraïment, l’amor agraït ens desvetlla vers la lloança, l’adoració i el compromís, la misericòrdia.\n- En el glòria de la Celebració Eucarística diem: Us domen gràcies per la vostra immensa glòria! Podem donar gràcies a Déu per tantes coses però donar gràcies per la seva immensa glòria és reconèixer agraïts la immensitat del seu amor. Glòria de Déu és el seu Amor que ens salva.\n- En l’Eucaristia ens unim a l’agraïment de Jesús que en partir el pa i brindar-nos el calze va donar gràcies: Eucaristia és Acció de Gràcies.\nI els altres nou?\nLluc afina molt en els detalls: dels deu que van ser guarits un de sol tornà per agrair i glorificar Déu. Era un samarità, un heretge, indesitjable... A diferència dels altres no samaritans, que se suposa fidels a la tradició jueva.\nA les comunitats per les que Lluc escrivia ja hi devia aparèixer el contrast entre els fidels complidors de sempre i per altra banda els sospitosos, poc fidels, de fama irregular. Aquí hi podem veure un crit d’alerta a no oblidar la relació de Jesús amb la gent marginada, els exclosos, els de mala fama, en contrast amb els homes de la llei, fariseus, perfectes complidors de les tradicions religioses.\nI un toc d’atenció per a nosaltres: que sapiguem vigilar a no caure en l’etiquetar les persones, mirant a altres des de l’atalaia de la nostra fidelitat de sempre. La clau de lectura en la llei de Jesús és l’amor humil i misericordiós.\nPer acabar, voldria retre aquí homenatge als germans i germanes que per arreu del món es fiquen enmig de gent de mal viure per a ser testimonis de la joia de l’Evangeli, amb el seu amor compassiu, proper, comprensiu, i càlid entre persones immergides en la marginació religiosa i social.\nQue tingueu un bon diumenge !!!!


Què és el buddhisme zen\nEl Buddhisme és el nom donat a Occident a un moviment d’alliberament espiritual creat cinc segles abans del començament de l’era cristiana per Shakyamuni Buddha . » Buddha » és un terme sànscrit que significa «el que ha despertat » .\nShakyamuni Buddha va aconseguir aquesta experiència de despertar anomenada » il·luminació » mitjançant la pràctica d’una meditació exacta i poderosa , basada en l’aquietament del cos i de la ment i en una profunda introspecció.\nDesprés de la seua il·luminació, Buddha Shakyamuni va ensenyar les Quatre Nobles Veritats :\n• La Veritat del Sofriment  L’existència és patiment .\n• La Veritat de la Causa del Sofriment El desig, l’afecció i la ignorància són les causes del sofriment .\n• La Veritat de la Cessació del Sofriment Els éssers humans podem experimentar un estat de consciència exempt de sofriment.\n• La Veritat del Camí cap a la Cessació del Sofriment A aquest Camí se l’anomena el Noble Sender òctuple perquè està format per vuit aspectes :\n– Visió correcta .\n– Pensament correcte .\n– Paraula correcta .\n– Acció correcta .\n– Medi d’existència correcte .\n– Esforç correcte .\n– Atenció correcta .\n– Meditació correcta .\nTotes les formes de Buddhisme tenen la seua font original en aquest primer ensenyament donat per Shakyamuni Buddha al Parc de les Gaseles de Benarés, poc temps després del seu il·luminació.\nL’ensenyament del Buddha ha aparegut en aquest món per indicar als éssers humans el camí que condueix des del sofriment a l’alliberament del sofriment.\nDurant els segles que van succeir a la desaparició de Shakyamuni, el Buddhisme es va estendre per tota l’Índia i el sud-est asiàtic. Prompte, van sorgir divergències entre diferents maneres d’interpretar els ensenyaments originals del Mestre.\nEs van crear diverses escoles i es va desenvolupar una complexa exegesi sobre el sentit real d’allò que va ensenyar Buddha. Això va produir una certa confusió en el món buddhista primitiu .\nDavant d’aquesta confusió, grups cada vegada més nombrosos de mestres i monjos buddhistes van decidir retirar-se a les muntanyes i als boscos per dedicar-se exclusivament a la pràctica de la meditació ensenyada pel Buddha . Així , de manera poc organitzada , va ser naixent l’anomenada Escola de Dhyana.\nDhyana és un terme sànscrit que significa «absorció de la ment» i designa l’estat de consciència propi de la meditació buddhista. Dhyana es va convertir en Ch’an na, en xinès . Més tard l’expressió quedaria abreujada en Ch’an. Zen és la transcripció fonètica al japonès del terme xinès Ch’an .\nL’ensenyament del buddhisme zen no està basada en les escriptures , sinó que és transmesa de cor a cor , de mestre a deixeble, a través de la realització de la pròpia naturalesa original que té lloc gràcies a la pràctica de la meditació zen.


Congrï¿½s de la Societat Catalana d'Oftalmologia 2012\nUna vegada més celebrarem el Congrés de la nostra Societat, aquest cop el 43è, entre els dies 29 i 30 de novembre i 1 de desembre.\nEl nostre Congrés, que és un referent per a l’oftalmologia catalana, té l’al·licient de donar-nos l’oportunitat per, no només compartir els avenços científics de què tracti el Congrés, sinó de ser un motiu per veure’ns i compartir inquietuds.\nDesprés de la bona acceptació que va tenir el lloc on realitzàrem l'esdeveniment l'any passat, hem optat per repetir en el mateix escenari, aquesta vegada sense obres, facilitant l'accés a un aparcament proper i intentant esmenar els defectes que tinguérem aleshores. Esperem doncs, que la infraestructura de suport sigui l'adequada.\nAquest any el programa científic comprèn tres objectius: retina, neurooftalmologia i gestió.\nLa retina ocuparà una part important i serà tractada des de diversos punts de vista. Hi haurà una taula rodona dedicada a la retina mèdica, una altra a la retina quirúrgica i una tercera a les complicacions de la cirurgia del pol anterior. És a dir, es farà una bona actualització dels coneixements de la retina.\nUna altra taula rodona versarà sobre la neurooftalmologia. Podrem aprendre i reconèixer aspectes de la nostra especialitat que, encara que menys usuals a la pràctica oftalmològica general, no per això són menys importants. Els experts en el tema ens refrescaran i mostraran coneixements que tots hem de tenir.\nLa cinquena taula estarà dedicada a la gestió. Aquest tema és una novetat en els nostres congressos. La trajectòria de la pràctica oftalmològica ens obliga a considerar aquest capítol, ja sigui des del punt de vista de l’exercici públic o privat. Per això, hem pensat que podria ser d’interès general.\nLa lectura de la comunicació sol·licitada anirà a càrrec del Dr. Ramón Anglada, que presentarà la cirurgia bimanual de la cataracta (MIC) i els Drs. Josep Badal Lafulla i Miguel Ángel Zapata Víctor, que mostraran els resultats obtinguts amb la beca de la Societat Catalana d’Oftalmologia: PEDF en el tractament de la neovascularització coroïdal en el model animal de la degeneració macular associada a l’edat.\nPer últim, no volem deixar de mencionar les comunicacions i pòsters que completaran el programa científic.\nCom cada any comptarem amb una important exposició comercial. Volem aprofitar l'ocasió per agrair a aquestes institucions i empreses la seva participació en aquest Congrés, especialment en aquests moments de gran crisi econòmica.\nCreiem que el 43è Congrés de la Societat Catalana d'Oftalmologia reuneix els elements suficients perquè s’hi assisteixi i d'aquesta manera aprendre, confirmar coneixements, entrecreuar punts de vista i per què no, xerrar amb els amics ...


41° 23′ 31″ N, 2° 07′ 39″ E / 41.392005°N,2.127468°E / 41.392005; 2.127468\nLa porta i tanca de la finca Miralles és una obra d'Antoni Gaudí declarada bé cultural d'interès nacional. És l'únic que queda de la casa d'Ermenegild Miralles Porta i tanca de la Finca Miralles és una obra de Barcelona declarada Bé Cultural d'Interès Nacional.\nAquestes portes estan cobertes per una teulada, a mode de marquesina, a dues aigües. Les teules estan fetes de fibrociment, tot i que originalment eren de cartró pedra i les fabricava H. Miralles en una de les seves fàbriques. Aquesta teulada està tensada amb uns elements metàl·lics trenats i coronada per una creu gaudiniana de quatre aspes, amb perfil sinuós, de ferro forjat. Aquesta teulada és una reproducció de l'original, retirada al 1965 i es va refer en una restauració a l'any 1977-1978.\nA la porta principal, es troba una escultura de bronze de mida natural de Gaudí, feta al 1999 per l'escultor Joaquim Camps, any en aquè es va realitzar l'última restauració.\nObtingut de «https://ca.wikipedia.org/w/index.php?title=Porta_i_tanca_de_la_Finca_Miralles&oldid=20738439»\nMonuments històrics de Sarrià-Sant Gervasi\nLa pàgina va ser modificada per darrera vegada el 31 gen 2019 a les 19:37.


Jardí de bons endreços: primera fase\nTracta de l'endreça d'un jardí creat cap als anys 70, d'uns 100om2 i situat a El Maresme, que ara està "en un estat assalvatjat i amb restes de l'enjardinament inicial". (definició del jardiner Jordi Puigdefàbregas).\nLa intenció del jardiner és "donar estètica i biodinàmica al jardí, prenent com a referència un entorn pagès, que conjuga bé un ambient humanitzat amb el degut respecte als seus ritmes naturals".\nEl meu objectiu és mirar de naturalitzar aquest jardí en la mesura del possible, tenint en compte l'entorn alterat on es troba la casa (urbanització). Afavorir plantes de la regió, plantes que aguantin la mediterraneitat, però sobretot plantes que ofereixin refugi i aliment a les bestioles vertebrades i invertebrades.\nVista des de l'entrada, amb gran pittosporum al fons. A la palmera Washingtonia hi dormen dos gamarussos, que són importunats freqüentment per gaigs i merles.\nVista del prat de baix, amb el gram i l'herbassar segats\nEl projecte va per fases i per zones del jardí: part del davant, prat de dalt, part de baix, la bassa...\nEntorn de l'hort potser hi posarem una combinació de muret de pedra seca amb una valla de branques (en Jordi sap de què va això).\nAl prat entorn de l'hort, barreja de rastreres trepitjables (Lippia/Matricaria) amb plantes arvenses que m'agraden (Sonchus, Stellaria...) i un massís de plantes que caldrà decidir.\nDe moment, aquesta setmana ha començat el gramicidi: eliminació mecànica del gram resistent que van plantar els antics propietaris. Esperem, així, poder alliberar espai per a la sembra d'altres plantetes més benvingudes.\nStellaria media, herbeta que cal ajudar, doncs agrada als ocells. Sobretot als tudons. Podria tractar-se de l'herba dita ponedora.\nCollita de patates\nSessió d'anellament aquest hivern, al jardí. La Irene amb un lluer a la mà.\nAixí era el prat de dalt aquest hivern.\nPublicat per Annette a 13:07\nEtiquetes de comentaris: hort, tècniques de jardineria\nVisita a Bioriza\nSolstici d'estiu - recol·lecció de grana


Gaudeix d'un univers ple d'avantatges | imagin\nGaudeix al màxim\nVols estar al dia de les novetats en tecnologia? Llavors has de ser d'imagin. Passa per la nostra botiga i aconsegueix els millors preus i condicions.\nSi ets dels que compra a granel i sempre porta una bossa a sobre, t'interessarà el contingut d'imaginPlanet. I si no ho ets, també. Descobreix les nostres iniciatives i projectes sostenibles per fer d'aquest planeta un lloc millor.\nCantes a la dutxa? Balles fins i tot amb la música del telenotícies? Si no t'imagines la vida sense música, no et perdis imaginMusic. Les últimes tendències musicals, actuacions en directe, vídeos exclusius dels teus artistes preferits i moltes coses més t'esperen aquí.\nTu que creus que saps tots els trucs, et donem un hack que desconeixies. Uneix-te a l'equip imaginer i gaudeix d'avantatges top com consells dels coaches de referència i descomptes exclusius en IGG o MAD Lions.\nEls nostres partners i plans\nNo importa el pla que tinguis mentre imagin t'acompanyi. Forma part de la comunitat imagin i aconsegueix descomptes i ofertes exclusives en superplans amb partners com Booking, Cooltra, Glovo, Nike…\nT'imagines un espai cultural on s'uneixin les últimes tendències en tecnologia, música, innovació, creativitat i sostenibilitat? Doncs ja existeix i es diu imaginCafè. Gaudeix de concerts, exposicions, xerrades i tot el que imaginis… tant en digital com al nostre espai físic.\nTot això i moltes més coses ho trobaràs a l'app d'imagin


Informes del Fons Bitcoin dExante YTD Rendiment del 4,847% | CAT.DemocraziakmZero.org\nEncara que tècnicament és llançat a la fi de 2012, corredora amb seu a Malta exante llançat les seves estadístiques (YTD) d'acompliment de l'any fins a la data de 2013 per al Fons de Bitcoin la setmana passada. Figuren en la secció Anàlisi Comparativa Fons de Bloomberg, el Fons Bitcoin va entrar amb un retorn de 4,847%, el que porta al seu grup de parells per un ampli marge.\nEls fons més propers en l'anàlisi comparativa van registrar un rendiment de l'any fins a la data de 33,7% i 25,4%, respectivament. El Fons Bitcoin dóna a les institucions i individus d'alt valor net d'accés fàcil, segur i ràpid al mercat Bitcoin vibrant amb un producte amb llicència única.\nLa companyia també ofereix una marketfor secundària fiable la cotització de les accions de fons tant a nivell posició llarga i curta. Reconeixent que les operacions especulatives bitcoin van superar les transaccions de béns i serveis per 20 a 25 vegades en l'últim trimestre, exante cofundador Vladimir Maslyakov va dir Bloombergthat:\n"L'economia real no està creixent tan ràpid com el preu, els especuladors són generalment molt més ràpid."\nÉs impossible saber amb certesa els motius darrere d'un ofici (o si l'especulació per millorar la liquiditat és fins i tot perjudicial), però aquest nou chartfrom Blockchain.info intenta mesurar la relació del volum del comerç al volum de transaccions, com explainedby David Perry.\nNo obstant això, s'espera que aquest desequilibri per ajustar com Bitcoin ha superat PayPal i Discover per convertir-se en la cinquena xarxa largestpayment del món per volum de transaccions diàries, segons el mesurat per Coinometrics.\nDarrerament, l'augment de la demanda de Bitcoin ha estat impulsat per la Xina, que recentment eclipsedthe d'Estats Units en els nodes bitcoin actius a la xarxa. Aquest reconeixement ràpid dels preus tendeix a pressionar a noves empreses relacionades amb bitcoin-perquè els empresaris han de justificar cada vegada més la forma d'una col·locació en la seva empresa donarà lloc a una major taxa de retorn de simplement invertir directament en la moneda digital. La construcció de la beneficis dels ecosistemes a tots.\nEs podria dir que, bitcoin representa una inversió binària: o bé l'èxit final com a moneda de reserva mundial, o una rendició a un preu zero.\nEl desafiament clau per als inversors de capital risc i de posada en marxa serà d'aprofitar qualsevol inversió en una companyia d'infraestructura escalable per a la participació dual mitjançant el manteniment de saldos d'actius denominats en Bitcoin. Seria contraproduent per a donar suport financer a una empresa ecosistema Bitcoin sense també el suport a la moneda base subjacent.\nUnion Square Ventures Fred Wilson sembla perdre aquest punt quan Declara que el seu principal interès en Bitcoin és la seva capacitat per convertir-se en el 'protocol financer i transaccional'de la Internet global, i que ell i la seva signatura posseeix molt poc Bitcoin. Wilson fa aquesta declaració com si Bitcoin pot arribar el paper del protocol elevada sense cap impacte en el valor monetari de la unitat de moneda base subjacent.\nÉs gairebé com si ell creu que companyia de la cartera de USV Coinbase estarà millor mitjançant la conversió dels ingressos bitcoin-operativa dòlars nord-americans i mantenir actius del balanç en dòlars nord-americans. Per desgràcia, sospito que aquest és el cas en Coinbase.\nMentrestant, els actius del Fons Bitcoin exante administrats actualment sumen més de $ 35 milions i el fons no cobra una tarifa basada en el rendiment, ja que no hi ha un maneig discrecional o l'ús de palanquejament. No obstant això, hi ha una comissió de gestió anual de 1,75%, així com una taxa de transacció 0,5%.\nExante està regulada per l'Autoritat Financera Malta i, fins al dia 18 de novembre, el valor per unitat de la Caixa Bitcoin va ser de $ 658 en una unitat equival a un bitcoin. Exante no està sol en el negoci dels fons de bitcoin, ja SecondMarket launchedthe privada, de composició oberta Bitcoin Fons d'Inversió (BIT) al setembre de 2013.\nEl vehicle d'inversió privada es basa en els EUA i obert als inversors individuals i institucionals acreditats. SecondMarket també té la intenció de facilitar el comerç de dues vies de les accions de confiança en la seva plataforma propietària per permetre que les posicions llargues i curtes. Barry Silbert, CEO, va dir:\n"Inversors nord-americans, incloent les famílies riques, estan assignant més de les seves inversions en bitcoins per tal de diversificar les carteres".\nImatge destacada: Shutterstock\nBitcoin Exchange Coinbase rep Nova York BitLicense\nCom crear una cartera del cervell


Monogràfics pel curs 2015-2016 de l'Escola de Formació de MEG! – #SomDeCau\nInici Projectes Activitats Obertes Monogràfics pel curs 2015-2016 de l'Escola de Formació de MEG!\nEls monogràfics de l’Escola de Formació de Minyons Escoltes i Guies són una bona oportunitat per formar-nos en temes específics i aprendre recursos que després podem aplicar al cau!\nA partir del 30 d’octubre us podeu inscriure a algun dels monogràfics que es faran aquest curs.\nAmb l’objectiu que les persones que hi estigueu interessades pugueu reservar-vos una plaça i assegurar-vos que el monogràfic es durà a terme, aquest any s’ha obert el període d’inscripció a partir del 30 d’octubre.\nPer aquest curs 2015-2016, l’Escola de Formació de Minyons proposa un total de 10 monogràfics: “Perspectiva de gènere als agrupaments”, “Taller de lideratge i coherència interna”, “Pionerisme”, “Orientació i astronomia”, “ReNaturem”, “Aprenem fent servei“, “Escoltisme sobre rodes“, “Educació emocional”, “FORTRUC” i “FORCASTORS”. Trobareu tota la informació a la pàgina sobre Monogràfics.\nArticle Anterior International Fair 2015; un espai per conèixer les millors propostes internacionals!\nArticle Següent L'escoltisme participa en un debat sobre el dret al lleure educatiu organitzat per la Taula del Tercer Sector


Com treure profit del calendari de fertilitat\nUna eina molt útil per afavorir els embarassos que no s’ha de fer servir d’anticonceptiu\n03/05/2018 11:08 | Actualitzat a 24/10/2018 18:16\nDescobreix quins dies hi ha més possibilitats de fecundació | Cedida\nSi tens ganes de tenir fills aviat, saber quins dies i moments són els més fèrtils et permetrà aprofitar millor les oportunitats per aconseguir un embaràs fructífer.\nAvui en dia portem una vida molt accelerada i hi ha moltes dones que decideixen posposar el fet de ser mares. Quan finalment arriba un moment en què se senten amb ganes de tenir fills, pot ser que tinguin problemes per quedar embarassades. Per aquesta raó, hi ha diverses tècniques —algunes d’artificials i d’altres de naturals— que poden ajudar a facilitar la gestació.\nTot seguit, explicarem què és i com es fa servir el calendari de fertilitat. Per tal d’analitzar-lo millor, farem també una petita descripció del cicle menstrual femení i de la fertilitat de les dones.\nArticle relacionat: Set consells d’alimentació per garantir la vostra fertilitat\nLa fertilitat de les dones durant la seva existència\nLa capacitat que tenen les persones de concebre un fill biològic i portar-lo al món —o simplement de procrear— és la fertilitat. Aquest procés necessita la participació de diferents estructures orgàniques masculines i femenines, que porten a la fusió d’un espermatozoide amb un òvul.\nLa fecundació, per la seva banda, necessita uns requisits concrets de bon estat de les cèl·lules reproductores, i també unes condicions favorables durant el procés de fusió. Hi ha diversos factors com ara els problemes nutricionals o a les trompes de Fal·lopi i l’edat que poden obstaculitzar la gestació i, en alguns casos, fer que no sigui factible.\nLa fertilitat apareix en una persona de sexe femení quan té la primera regla durant la pubertat. Sovint l’època més fèrtil de les dones se situa al voltant dels 21 anys d’edat, un moment en què els embarassos tenen tendència a produir-se de forma fàcil i veloç.\nA mida que va passant el temps, la fertilitat es redueix. D’aquesta manera, quan la dona té 35 anys la seva capacitat fèrtil està en un punt mitjà, i quan en té 40 les probabilitats de fecundació són considerablement més baixes i la gestació s’associa amb molts més riscos.\nAmb el pas del temps, la fertilitat va minvant | Cedida\nSovint s’afirma que el període fèrtil femení té una durada aproximada de 3 dècades i que s’acaba quan es retira la regla, o sigui, quan es produeix la menopausa. Aquest final del període fèrtil és diferent per a cada dona, depenent de com sigui el seu cos i de la manera en què hagi viscut.\nEls dies més propicis per a la fertilitat\nEn les dones, els dies més propicis per a la fertilitat tenen un vincle molt proper amb la menstruació i el seu cicle. Durant aquest període hi ha més probabilitats que els espermatozous i els òvuls es trobin, cosa que fa que augmentin les possibilitats d’embaràs.\nCada cicle menstrual femení es basa en la preparació de l’organisme per tal de poder gestar un embrió que s’hagi format. La matriu és l’encarregada d’anar guardant nutrients i, si no hi ha una fecundació, els expulsa del cos mitjançant la regla.\nLes dones tenen un cicle menstrual que sol durar al voltant de 28 dies i que es pot subdividir en 4 fases. Tot i que molta gent pensa el contrari, el dia 1 del cicle correspon al moment en què es comença a sagnar com a conseqüència de la regla. Per això, aquest fet forma part de la primera fase del cicle.\nQuan fa al voltant de 4 dies que ha aparegut la regla, comença la fase 2, en què es produeix l’etapa de la preovulació, que sol transcórrer entre el dia 5 i el dia 13 del cicle. És un moment en què els estrògens femenins arriben al seu màxim nivell, perquè fan que maduri un dels òvuls que hi ha dins d’un ovari.\nA continuació, al voltant del dia 14 del cicle menstrual, es produeix la fase 3: l’òvul ja es troba a punt per a la fecundació i baixa a la matriu per mitjà de les trompes de Fal·lopi. S’hi quedarà fins que es deteriori i comenci l’última fase.\nLa fase 4, que és l’última del cicle, s’anomena postovulació: si no s’ha produït la fecundació de l’òvul, es marceix i s’expulsa a poc a poc durant la regla següent, juntament amb la sang emmagatzemada a l’endometri de l’úter.\nEl calendari de fertilitat\nEls experts, fonamentats en les dades de les diferents investigacions que s’han dut a terme al voltant del cicle menstrual, s’han fet ressò dels dies més fèrtils per a la dona, és a dir, dels dies en què hi ha més possibilitats de quedar-se embarassada, i han propulsat la creació del calendari de fertilitat.\nCada dona té un calendari de fertilitat diferent perquè es calcula segons el desenvolupament específic del seu cicle menstrual. Per aquesta raó, abans de preparar un calendari dels dies fèrtils cal haver seguit de prop les característiques del cicle menstrual femení.\nEl calendari de dies fèrtils varia segons la persona | Cedida\nLa fertilitat més elevada, en verd\nQuan ens hem assegurat que tenim controlat com es desenvolupa un cicle concret, podem procedir marcant en un calendari el dia 1 de la regla i el dia anterior a la pròxima, o sigui, l’últim dia del cicle menstrual. Un cop hagin transcorregut 13 dies des del dia 1 de la regla, s’hauran de marcar en verd els 5 dies que hi hagi a continuació.\nEls dies verds formen part de la fase d’ovulació i corresponen al moment més propici per a l’embaràs, constituint els dies amb més fertilitat de tot el cicle. A banda, els 3 dies anteriors a aquesta fase d’ovulació i el dia següent també són fèrtils, encara que en menor mesura.\nEls moments amb possibilitat d’embaràs, en groc\nUn cop marcats en verd els dies més fèrtils, marcarem en groc els 3 dies anteriors i el dia posterior als verds. D’aquesta manera, veurem com els dies més fèrtils de tots estan a la meitat del cicle, perquè en aquest moment l’òvul ja ha madurat i ha començat el seu periple cap a la matriu.\nLa probabilitat baixa d’embaràs, durant els altres dies\nEncara que hi hagi dies sense color en què les possibilitats de quedar-se embarassada siguin més baixes, això no vol dir que el cos de les dones no pugui fecundar-se durant aquell moment. Mantenir relacions sexuals sense utilitzar mètodes anticonceptius pot provocar un embaràs en qualsevol moment del cicle, encara que en determinats instants hi hagi més o menys probabilitats de fecundació, però sempre pot passar.\nPer tant, resulta indispensable protegir-se quan no es vulgui tenir fills, a través de preservatius o d’algun altre mètode anticonceptiu que impedeixi l’embaràs. El calendari de fertilitat està enfocat a augmentar les possibilitats de quedar-se embarassada, però no a prevenir els embarassos.


Preinscripció a les proves d’accés de l’ESMUC fins al 30 d’abril -ACEM\nHome › Notícies › Preinscripció a les proves d’accés de l’ESMUC fins al 30 d’abril\nPreinscripció a les proves d’accés de l’ESMUC fins al 30 d’abril\nEls interessats en accedir als estudis que ofereix l’ESMUC tenen de temps fins el proper dilluns 30 d’abril per realitzar la inscripció a les proves d’accés que es faran el mes de juny. Les inscripcions a les proves d’accés s’han de fer omplint el formulari de sol·licitud en línia. L’Escola té una oferta anual d’unes 150 places per als nous estudiants de les deu especialitats que es poden estudiar.\nAquest any, el 30 d’abril l’Escola restarà tancada i per tant, aquest dia no hi haurà atenció al públic. Excepcionalment, per al lliurament de documentació, la Secretaria obrirà el dimecres 2 de maig, també a la tarda, de 15.30h. a 17 hores.\nLes proves d’accés començaran el divendres 8 de juny a les instal·lacions de l’Escola Superior de Música de Catalunya. El calendari de totes les proves es publicarà al web abans del 6 de juny. Els dies 12, 13 i 14 de juny no hi haurà proves per la coincidència amb les proves de selectivitat (PAU).\nMés informació i formulari d’inscripció a les proves d’accés aquí\nCategories: Notícies, Notícies Activitats, Notícies del SectorEtiquetes: proves accés ESMUC


Les elèctriques adverteixen que pujaran les tarifes un 8% si han de consumir carbó estatal - Jornal.cat\nLes elèctriques adverteixen que pujaran les tarifes un 8% si han de consumir carbó estatal\nDilluns, 9 de novembre de 2009 | 00:00 h\nEl govern central vol incentivar l'ús del carbó estatal per part del sector elèctric i està ultimant un Decret que donaria una tracte preferent a les centrals que utilitzin carbó elaborat aquí afavorint la seva entrada a la xarxa, de manera que la resta que utilitzen carbó d'importació, cicles combinats o energies renovables haurien de disminuir la producció d'energia. Si el Decret tira endavant, la patronal Unesa ha avançat que les elèctriques es veuran obligades a augmentar les tarifes en un 8% perquè dificultaria la reducció del "dèficit tarifari".\nUnesa ha presentat a la Comissió Nacional de l'Energia un document d'al.legacions al decret que esta preparant el govern central que té l'objectiu d'incentivar l'ús del carbó estatal entre el sector. Les elèctriques es queixen de la mesura perquè dificultarà l'eliminació del dèficit tarifari i adverteix que la tarifa d'accés que integra la factura -no la del consum-, possiblement s'haurà d'encarir un 8%.\nLa patronal de les elèctriques retreu a la CNE que ni ells, ni el consumidor, han de ser les víctimes dels problemes del sector del carbó. Unesa argumenta que en aquests moments la demanda ha disminuït coincidint amb l'augment de la generació d'energia produïda per les "renovables" i això representa un sobrecost al sector que s'haurà de cobrar.\nMés informació: Comerciodigital


La jihadista de Terrassa accepta 2 anys de presó i que se l’expulsi de l’Estat\nLa dona detinguda relacionada presumptament amb Estat Islàmic\nL'Audiència Nacional espanyola la condemna després de dur a terme una intensa activitat a través de xarxes socials a favor del DAESH\nLa dona detinguda relacionada presumptament amb Estat Islàmic | Cristóbal Castro\nLa noia detinguda en una operació dels Mossos d’Esquadra contra el terrorisme jihadista a Terrassa l’abril de l’any passat ha acceptat una condemna de dos anys de presó i que se l’expulsi de l’estat. La jove, de 20 anys, estava acusada d’un delicte d’autoadoctrinament i d’enaltiment terrorista i descrèdit a les seves víctimes i la Fiscalia de l’Audiència Nacional espanyola demanava un total de set anys de presó. Segons la Fiscalia, la noia havia realitzat una “feina intensa de publicació i difusió” de continguts a les xarxes socials sobre la doctrina del terrorisme jihadista per “captar i adoctrinar” adeptes perquè s’unissin a Estat Islàmic, especialment a través de YouTube, Facebook i Instagram. També utilitzava imatges d’aquest tipus com a avatar en els perfils de WhatsApp i de Telecom.\nDesprés d’arribar a un acord amb la defensa, la Fiscalia va rebaixar la petició de pena i va retirar l’acusació per enaltiment del terrorisme, però va mantenir la d’autoadoctrinament. Un delicte per al qual ha sol·licitat una condemna de dos anys de presó, a més de l’expulsió del territori estatal. La jove ha acceptat la pena i ara haurà de complir la pena de presó i després se l’expulsarà del territori estatal. No hi podrà tornar durant un termini de cinc anys.\nSegons va recollir la Fiscalia, la noia s’havia submergint en un “procés intens de radicalització religiosa” propiciat pel contacte amb persones afins als postulats del terrorisme jihadista, com diversos detinguts en l’operació Caront, un dels quals havia estat la seva parella. El procés de radicalització de la jove s’havia complementat amb un “consum massiu” d’una gran varietat de continguts divulgats per les estructures propagandístiques de DAESH.\nEls Mossos d’Esquadra van detenir la jove, de nacionalitat marroquina, en una operació contra el terrorisme jihadista que va tenir lloc a Terrassa el 5 d’abril del 2017 i que va ser ordenada pel jutjat central número 3 de l’Audiència Nacional. En el seu moment, l’aleshores conseller d’Interior, Jordi Jané, va destacar que amb l’operació els Mossos havien evitat que terceres persones se seguissin “radicalitzant”. L’objectiu de la captació eren les dones, a qui se les animava a integrar-se a Estat Islàmic i, per exemple, tenir fills per incorporar-los a la causa jihadista, a més d’exaltar els terroristes.\npresó Terrassa terrorisme


Metge SFNDT | Filippo Colca\nEstat públic o associatiu de l’elecció amb l’activitat associativa i hospitalària:\n– Sector associatiu: coordinació mèdica en el lloc d’un centre de diàlisi i unitats auto-mixtes Lannion i diàlisi a casa en aquesta conca de salut, Côtes d’Armor; sota l’estat públic (C de St. Brieuc, establiment de referència del sector sanitari) o associatiu (AUB-Health) o Mixt; Suport estructurat i organitzat per l’equip de 9 altres nefròlegs del centre de referència (guàrdies, substitucions),\n– Sector hospitalari públic: consultes de nefrologia i registre al Lannion Ch Xina,\n– participació a Altres activitats de l’equip nefrològic del lloc de ST BRIEG’S (Personal multidisciplinari, gestos tècnics …)\nMedi ambient professional:\n715 habitacions de proximitat hospitalària i llocs que serveixen una població de 100.000 habitants; (208 milions de llits MCO), Laboratori de Biologia, Servei d’Emergència i Smuri, Safata d’imatges (MRI, Scanner), Serveis de Cardiologia, Pneumologia, Medicina Interna; Nivell de maternitat 1.\nHospital de referència del sector de la salut # 7 i 3rd establiment de salut bretó pel seu negoci, a 50 minuts amb cotxe.\nEquip mèdic al territori de 10 nefròlegs, incloent un adjunt, més 2 intern.\nServei general de nefrologia (unitat de 27 llits), Hospital de dia (3 places), seguiment de trasplantament renal (en col·laboració amb el Chus of Brest) i Rennes), diàlisi peritoneal i hemodiàlisi, lipidopheris, riberesis, plasmapherisis.\nconsultes avançades en 3 llocs del territori (Guingamp, Paimpol, Lannion). Excel·lent col·laboració amb equips de cirurgia vascular (a càrrec de fer un entorn vascular – 4 a temps complet), urològics (col·laboració amb 6 liberals a temps complet com a part d’un GCS i visceral (referent per a la instal·lació de catèters de diàlisi peritoneal)\n3 Cerimònia de la població en població, TGV i aeroport. Jove ciutat (25% de la població dins dels 20 anys) i esports (estadi d’aigua llarga, casa esportiva, natació Piscina …). Un Lannion, la reunió d’un país amb una forta identitat cultural i una activitat econòmica d’alta valor afegit va crear una intensa animació cultural (plaça màgica, imatge). Cada estiu, els festivals també enriqueixen aquesta contribució (el fotogràfic) Summers de l’estiu, al final). Amb taronja R & D, la tecnologia anticipada Lannion-trégor, moltes empreses petites i grans en el camp de telecomunicacions, una iut i una escola d’enginyeria.\nlittoral a X Moltes atraccions de Perros-Guirec a la badia de Lannion a través de Tréburden i Trégastel, i la costa de granit rosa amb colors naturals inusuals i les seves roques amb formes sorprenents, les platges de sorra, les set illes, la pista de duanes, ports …\nLa dona de Capricorn: el vostre nou horòscop\nCCS Sports (Català)


Sergi Belbel explora la naturalesa del temps en el muntatge 'Això ja ho he visut' de J. B. Priestley\nSergi Belbel explora la naturalesa del temps en el muntatge ‘Això ja ho he visut’ de J. B. Priestley\nMíriam Alamany, Jordi Banacolocha, Sílvia Bel, Roc Esquius, Carles Martínez i Lluís Soler formen part del repartiment\nACN Barcelona.-Sergi Belbel explorarà la naturalesa del temps en l’espectacle ‘Això ja ho he visut’ de l’escriptor J. B. Priestley a través de l’experiència del ‘Déjà-vu’. El text forma part de la trilogia del temps que va escriure Pristley i es va estrenar per primera vegada el 1937. Míriam Alamany, Jordi Banacolocha, Sílvia Bel, Roc Esquius, Carles Martínez i Lluís Soler formen part del repartiment d’aquesta producció de La Perla 29 que es podrà veure al Teatre Biblioteca de Catalunya a partir del 12 de juny. En roda de premsa, Belbel ha manifestat que com a “bon socialista utòpic Pristley diu que tot conflicte cruel i cruent pot ser evitable”. Ha assegurat que aquesta és una obra “optimista, encara que tingui una pàtina que no ho sembli”.\nL’obra se situa en una pensió rural dels prats de North York, al nord d’Anglaterra, on tres individus, el matrimoni Ormund i el professor Farrant, es veuen induïts sense voler-ho a una confrontació fosca i molt estranya. Tots tres tenen la sensació que allò ja ho han viscut alguna vegada, però cap d’ells ensuma que la tragèdia s’aproxima. El doctor Görlter, un físic alemany, estrafolari i misteriós, mirarà d’impedir el desastre. Belbel ha afirmat que “la sensació de perillositat que es respira no deixa de ser un mecanisme que l’autor fa servir per arribar a bon port”. L’espectacle parteix d’una lectura de les tres obres de Pristley sobre el temps a la Sala Beckett que va dirigir Sergi Belbel. Durant aquella lectura Belbel ja es va anar imaginant els actors que podrien fer el muntatge. Després van fer la proposta a La Perla 29 de portar-la a la Biblioteca de Catalunya. Pristley, com ha destacat el director, és un gran autor del segle XX britànic i va escriure una trilogia no intencionada de l’autor que parla sobre el temps. Segons Belbel, Pristley estava molt interessat en el temps en forma d’espiral i que “dona oportunitat al lliure arbitri”. En aquest sentit, ha apuntat que la base argumental és “força simple” i que juga amb la sensació que tothom ha tingut del ‘Déjà vu’ i és quan algú entra en un lloc o una persona li presenta algú i li dona la sensació que ja ho has viscut anteriorment. Belbel ha assenyalat que és “un muntatge molt íntim”. Com ha explicat La Perla 29, l’obra explora “la teoria d’Ouspensky de recurrència eterna, que tothom viu la seva vida una vegada i una altra, i el ‘Déjà vu’ i els somnis precognitius són el resultat de recordar vides passades”. Els actes a ‘Això ja ho he viscut’ es produeixen en ordre cronològic i tot es fa en la mateixa línia de temps. El director del muntatge ha fet una crida a la gent pessimista i “que ho veu tot negre” que pensi que l’obra ‘Això ja ho he viscut’ diu que encara que “un estigui al pou més profund, sempre hi ha una sortida”. Ha recalcat que l’espectacle té un punt de terapèutic, al temps que els actors des de l’escenari representaran la sortida del pou “a través del teatre”. Una obra lluminosa Un dels actors del muntatge és Carles Martínez i ha ressaltat que l’obra és lluminosa i no té ‘moralina’. “Vivim una època amb molts aspectes infames i és molt d’agrair treballar aquest espectacle”. Segons l’actor, “no es para de donar voltes com en un bucle en un infern i en aquesta època ens han acostumat a donar voltes i no som capaços de sortir d’aquí”. Martínez ha ressaltat que l’obra parla que les persones tenen poder per intervenir i fer més digne la vida de tots. “No és ni una obra catòlica ni d’espiritualitat barata, sinó que l’espiritualitat que hi ha és molt cara”.ComanegraA la roda de premsa a la Biblioteca de Catalunya, l’editorial Comanegra ha presentat precisament el nou títol de la col·lecció Dramatícles, que és ‘Això ja ho he viscut’, de Priestley amb traducció de Martí Gallén.


Botigues de Catalunya, Primer procediment sancionador a Espanya per incomplir la Llei de Cookies\nPrimer procediment sancionador a Espanya per incomplir la Llei de Cookies Reviewed by Botigues de Catalunya on Aug 30 Rating: 3.5 Primer procediment sancionador a Espanya per incomplir la Llei de Cookies Un dels clients de Pablo Fernández Burgueño, soci fundador del bufet Abanlex Advocats, ha estat notificat sobre l'obertura d'un procediment sancionador per no complir la Llei de Cookies que la Unió Europea (UE) va aprovar en 2009 i que des de març de 2012 està vigent a Espanya.\nAquesta llei o norma va ser la resposta de la UE a les creixents queixes dels usuaris i de diferents organitzacions en l'àmbit de la privadesa online. Segons aquesta norma els administradors de llocs web han de notificar a l'usuari d'una forma clara i visible de quin tipus de cookies estan sent empleades (o instal·lades) i aquest ha de donar el seu consentiment perquè entrin en funcionament.\nEl cas que Burgueño descriu en el blog suposa el primer procediment sancionador a Espanya per l'incompliment de la Llei de Cookies. El cridaner d'aquesta situació està en què diverses de les cookies que han provocat la denúncia estan relacionades amb Google Analytics (servei que utilitzen milions de webs a tot el món i a Espanya), Google Maps, YouTube, Adsense o WordPress. Cookies que Burgueño descriu com a “pràctiques i senzilles que pràcticament totes les webs tenen”.\nLa causa de la denúncia no està únicament en l'ús d'aquestes cookies, si no en el fet que l'administrador les instal·la abans d'obtenir el consentiment de l'usuari, abans que aquest digui que sí. Aquest requisit no es trobava en els articles de la primera versió de la llei, però sí va ser inclòs en l'actualització de l'1 d'abril de 2012 en la qual es demanaven dues coses: informació i consentiment abans de la instal·lació.\nSi el denunciat és considerat culpable la sanció per incompliment de la llei podria aconseguir els 30.000 euros. En el cas de tractar-se d'un incompliment greu la xifra podria arribar als 150.000 euros, però Burgueño informa que aquest no és el cas.\nLa resolució pot suposar un abans i un després en l'aplicació de la Llei de Cookies a Espanya. Ara com ara sembla que sense el consentiment de l'usuari els administradors web no poden instal·lar cookies tan bàsiques com les de Google Analytics. Estarem atents per veure el desenllaç d'aquest procediment sancionador i les conseqüències que pugui tenir sobre la resta de pàgines web.\nPrimer procediment sancionador a Espanya per incomplir la Llei de Cookies\nUn dels clients de Pablo Fernández Burgueño, soci fundador del bufet Abanlex Advocats, ha estat notificat sobre l'obertura d'un procediment sancionador per no complir la Llei de Cookies que la Unió Europea (UE) va aprovar en 2009 i que des de març de 2012 està vigent a Espanya.


Viatges > Maneki-Neko: els gats de la bona sort\n23/01/2015 ORIOL SALVADOR |\nEl maneki-neko (招き猫), un petit gat d'origen japonès amb la pota alçada, ha guanyat popularitat en la cultura occidental durant els últims anys – tant te’l pots trobar a les prestatgeries d’un basar com protagonitzant els anuncis d'un refresc - però el seu veritable significat i origen és encara desconegut per a molts.\nExisteixen diverses llegendes que expliquen l'origen dels maneki-neko. La més acceptada es remunta a l'època dels senyors feudals a Japó, en l'era Edo, a la fi del segle XVII. S'explica que un temple de Tòquio passava per greus dificultats econòmiques. El seu sacerdot, molt pobre, tenia una gata anomenada Tama.\nUn dia, un senyor feudal de gran fortuna, Ii Naotaka, va ser sorprès per una tempesta mentre caçava prop del temple. Es va refugiar sota un gran arbre fins que la gata li va fer senyals perquè es refugiés dins el temple. Quan es va apropar, un raig va caure sobre l'arbre on inicialmente havia buscat aixopluc. Agraït, Ii Naotaka va finançar la reparació del temple i va ajudar econòmicament tant el sacerdot com la seva gata.\nEn el temple de Gōtokuji estan enterrats molts membres de la família Ii. A més, hi ha un espai Butsudan, una sala de culte i un petit temple més antic dedicat al maneki-neko, a més d'una petita tenda on poder comprar diferents souvenirs que fan referència a la popular figura felina.\nLa tradició popular diu que col·locar una reproducció del maneki-neko a la feina o la llar atreu la bona sort, les trobaràs sovint al costat de caixes registradores en tendes, restaurants i comerços. En realitat, les figures tenen diferents significats segons els seus colors o la pota que aixequen:\nSi alcen la pota esquerra és per atreure clients, si alcen la dreta és per atreure sort i diners. Pots trobar-te fins i tot figures que alcen ambdues potes, en aquest cas representen protecció.\nPel que fa als colors, el calico - gat de tres colors, molt comú al Japó - porta bona sort, riquesa i prosperitat; el gat blanc significa puresa i felicitat; el daurat riquesa i prosperitat; el vermell protegeix del mal i la malaltia, sobretot als nens; el rosa atreu l'amor, les relacions i el romanç i, finalment, el verd ajuda en l'educació i els estudis.\nFont: Conoce Japón i Japonismo.\nmaneki-neko , gat , japó , llegenda , Tokio , Setagaya , Gōtokuji , cultura japonesa


La Maquiné dirigirà els XXIII Premis Max de les Arts Escèniques\nLa Maquiné dirigirà els XXIII Premis Max de les Arts Escèniques 04/feb/2020\nJoaquín Casanova i Elisa Ramos formen aquesta companyia andalusa, que va rebre el Premi Max al Millor Espectacle Familiar el 2014\n«L’art d’escoltar» és el lema de la gala d’aquesta edició<\nLa cerimònia de lliurament dels premis se celebrarà el 29 de juny de 2020 al Teatro Cervantes de Málaga\nLa SGAE, a través de la Fundació SGAE, anuncia la companyia teatral encarregada de dirigir la gala de la 23a edició dels Premis Max de les Arts Escèniques. Es tracta de la companyia de teatre familiar La Maquiné, que ha acceptat el repte de dirigir aquesta cerimònia que organitza la Fundació SGAE amb la col·laboració de l’Ajuntament de Málaga, el Teatro Cervantes de Málaga i l’INAEM. La gala de lliurament dels Premis Max, que se celebrarà el proper 29 de juny al Teatro Cervantes de Málaga, s’emmarca en les activitats commemoratives del 120è aniversari del naixement de la SGAE.\nLa Maquiné està formada pels creadors escènics Joaquín Casanova (Granada, 1976) i Elisa Ramos (Granada, 1978), que, des del 2008, treballen conjuntament en una nova forma de teatre familiar capaç d’apropar les arts escèniques tant a nens com a adults amb una posada en escena sublim. «A les nostres obres destaca el llenguatge plàstic, gestual i musical com a principal motor de creació, i fem espectacles de mirada contemporània amb un segell personal inconfusible», declaren.\nUna proposta enriquidora i original amb la qual ja van ser guardonats amb un Premi Max el 2014 per El bosque de Grimm. Sis anys després, són ells qui s’atreveixen a apropar aquesta nova forma de comunicació escènica al públic adult. Ho faran entre bastidors al Teatro Cervantes, dirigint aquesta 23a edició dels Premis Max: «Volem oferir una gala plena de caràcter i autenticitat. Per a nosaltres, la direcció artística de la gala és un projecte molt apassionant i una enorme responsabilitat. Tenim l’oportunitat de crear i evolucionar com a artistes en un projecte diferent d’altres propostes en què estem treballant».\nLa Maquiné afronta així un nou repte en la seva carrera professional. La seva cuidada estètica, l’ús d’un llenguatge plural i de qualitat i el detallisme de cadascuna de les seves produccions els han permès consolidar-se com una de les companyies més originals del teatre familiar, capaç de desenvolupar un discurs universal centrat en la creació de nous públics: «Una persona més sensible és una persona amb més tolerància, igualtat i respecte, i és fonamental oferir als joves obres de qualitat per generar un espectador culturalment més ric i construir el públic del futur», aprofundeixen els directors.\n«L’art d’escoltar», el lema dels XXIII Premis Max\nLa cerimònia dels XXIII Premis Max pivota sobre «l’art d’escoltar»: «La gala serà una reflexió sobre la societat en què vivim, contaminada pel soroll, la tecnologia i estímuls que ens bombardegen constantment i ens desvien d’una escolta més enriquidora», exposen. Una reflexió sobre el silenci, tant exterior com interior, ja «en perill d’extinció».\nAixí, l’escenari del Teatro Cervantes esdevindrà un lloc per a l’escolta, l’espai ideal per desenvolupar aquest concepte, segons La Maquiné: «El teatre és un ritual en què el públic té l’oportunitat de gaudir amb tots els sentits. A la gala volem crear una atmosfera íntima on es generi un diàleg entre els artistes, els convidats i l’espectador, apostant més per l’emoció que per l’entreteniment».\nSobre La Maquiné\nLa Maquiné és el nom artístic de Joaquín Casanova i Elisa Ramos. Els artistes, tots dos llicenciats en Belles Arts i amb una àmplia trajectòria en les arts plàstiques i escèniques, van decidir unir-se el 2008 per crear obres amb contingut plàstic i musical per a l’escena. Des d’aleshores han realitzat nou espectacles de creació amb repertori musical per a públic familiar. En els seus muntatges destaca el llenguatge plàstic, gestual i musical com a principal motor. L’exploració de la música de finals del segle xix i principis del segle xx els ha portat a dur a escena obres de creació original i repertori de compositors com Ravel, Falla, Debussy, Montsalvatge, Mompou, Stravinsky, Satie o Pulenc. Elaboren espectacles de mirada contemporània en els quals plasmen el seu segell artístic personal i s’ocupen de tots els aspectes artístics i plàstics de l’obra. Les seves creacions mostren una àmplia paleta d’emocions que van de l’humor a la tendresa, de la diversió més absoluta a la força dramàtica.\nHan produït espectacles amb prestigioses institucions, com ara el Gran Teatre del Liceu de Barcelona o la temporada d’òpera del Teatro Real de Madrid, i amb les seves obres han passat pels millors teatres i festivals de l’Estat espanyol. Els seus espectacles han rebut premis tan prestigiosos com el Max (2014), en què han estat finalistes en diverses ocasions, els Premios Lorca del Teatro Andaluz (2014, 2016 i 2018) o el premi de la Feria de Teatro de Ciudad Rodrigo (2019). Les seves gires internacionals els han portat a França, Holanda, el Marroc, Irlanda, Xile, Taiwan, Hong Kong, la Xina, Macau, Turquia, Portugal, Noruega i el Regne Unit.\nOrganitzats per la Fundació SGAE des del 1998, els Premis Max —amb un guardó dissenyat pel poeta i artista plàstic Joan Brossa (1919-1998), impulsor d’uns dels col·lectius renovadors de l’art espanyol de postguerra— s’han consolidat com el reconeixement més ampli en l’àmbit de les arts escèniques a l’Estat espanyol, amb un nombre cada cop més gran de seguidors, i han despertat l’interès de companyies de tot tipus procedents de tot el territori estatal. La darrera edició, celebrada el 20 de maig de 2019 al Teatro Calderón de Valladolid, va comptar amb la participació de 3.200 candidatures professionals individuals i 358 espectacles.\nEls guardons de les arts escèniques de més prestigi de l’àmbit estatal arriben a la seva 23a edició mantenint els seus tres premis especials: el Premi Max d’Honor, que distingeix la trajectòria d’una persona per la seva aportació i dedicació a les arts escèniques, així com per la seva defensa d’aquestes; el Premi Max Aficionat o de Caràcter Social, dedicat als projectes en favor de la integració i la projecció social, i a les companyies aficionades amb una contribució destacada a les arts escèniques, i el Premi Max del Públic, que es concedeix a l’espectacle que obté el nombre més grans de vots del públic a través de l’aplicació en línia #VotaMax.\nEl comitè organitzador de la 23a edició dels Premis Max de les Arts Escèniques està format per Pilar Jurado, presidenta de la SGAE; Juan Ramón Arnaiz, president de la Fundació SGAE; Juan Luis Mira, director institucional d’Arts Escèniques de la Fundació SGAE; els dramaturgs Fermín Cabal, Óscar Castaño, Garbitxu, president del Comitè Territorial de la SGAE a Euskadi, i Paloma Pedrero; els membres del Col·legi de Gran Dret de la SGAE Eduardo Galán, Yolanda García Serrano i María Pagés; el director de teatre Alfonso Zurro, i el coreògraf Daniel Doña.


Un estudi descobreix com l'estimulació d'una part del cervell fa variar l'activitat del cor - Diari de Barcelona | Diari de Barcelona\nUn estudi descobreix com l'estimulació d'una part del cervell fa variar l'activitat del cor - Diari de Barcelona\nUn estudi descobreix com l'estimulació d'una part del cervell fa variar l'activitat del cor\nLa investigació de l'Hospital del Mar obre la porta a estudis sobre la fallada cardíaca, les arrítmies i la mort sobtada\nFotos Annals of Neurology\nUn estudi de metges de l’Hospital del Mar apunta que l'estimulació d'una part del cervell anomenada ínsula fa variar diversos factors de l'activitat del cor, tant la freqüència com la capacitat de contracció. L’ínsula està situada a la profunditat de la massa cerebral i està considera un cervell dins el cervell, tot i que se’n coneixen poc les funcions. El treball publicat a la revista 'Annals of Neurology' obre la porta a nous estudis en el camp de la fallada cardíaca, les arrítmies i la mort sobtada, segons el primer signant del treball, el doctor Álvaro Sánchez-Larsen. L’estudi ha analitzat la reacció del cor a l’estimulació de l’ínsula en deu pacients amb epilèpsia refractària al tractament, a qui s’havien inserit elèctrodes al cervell.\nEn la meitat dels casos, la implantació es va fer a la part dreta d’aquesta zona del cervell, i a l’altra meitat, a l’esquerra. Els investigadors van transmetre-hi impulsos elèctrics mentre els pacients estaven desperts i es van registrar les variacions en el ritme cardíac, la quantitat de sang que el cor expulsa a l’aorta durant la seva contracció, i el volum de sang expulsada a cada contracció.\nEl treball apunta que l'ínsula modula de manera inconscient el cor i podria explicar així els canvis observats, per exemple, durant les emocions humanes. A més, des del punt de vista neurològic, podria afavorir l’aparició d’alteracions cardíaques en el cas de descàrregues epilèptiques que afectessin la funció cardíaca de forma patològica.\nEls resultats de l’estudi revelen que el volum de sang expulsada pel cor va variar en funció de l’estimulació de l’ínsula. En concret, la quantitat de sang que en va sortir es va reduir en 0,33 litres per minut. El volum sistòlic, per contra, es va incrementar entre un 2 i un 3%, en funció del costat d’aquest part del cervell que va ser estimulada. I el ritme cardíac va caure, en tots els casos, entre 4 i 5 batecs per minut.\nAmb aquestes dades el líder de l'estudi, Rodrigo Rocamora, apunta que "una activació anormal d’aquesta zona, com la que es produeix durant algunes crisis epilèptiques, podria provocar alteracions cardíaques només pel fet d’activar-se el cervell, una qüestió que, fins ara, no estava clara". Sosté que això podria tenir implicacions en la comprensió de la mort sobtada en epilèpsia (SUDEP).


Acollida Matinal – https://marnova.cat/afa\nCategoria: Acollida Matinal\n02oct. 2020 by Andrea Gemusa No Comments\nSERVEI D’ ACCOLIDA\nBenvolgudes famílies, a partir del dilluns 14 s'oferirà servei d'acollida de 8 a 9h. El preu i l'empresa seràn els mateixos que l'any passat (33€/mes fix i 4 €/dia esporàdic). Per a més informació i per a inscriure'us podeu utilitzar la web: http://www.solrepercussio.cat/ o el telèfon (635 276 828-Uri)\n09set. 2017 by Administrador No Comments\nJa ets pots inscriure a l’acollida matinal pel curs 2017-18 a càrrec de @SolRePercussio\nLes acollides matinals és un servei per a aquelles famílies que tenen la necessitat de deixar abans a l’escola els seus infants. Aquest és un espai educatiu ideal per treballar de manera gradual el treball per àmbits, la cohesió inter-generacional dels infants i es tracta també d’un espai lúdic, lliure i independent abans de l’inici de la jornada escolar. Acollida matinal de 8 a 9h per totes les edats. Preu: 32€/mensuals. Preu esporàdic: 4€ Organitza: SolRePercussió www.solrepercussio.cat. Inscripcions: info@solrepercussio.cat\n26febr. 2012 by Administrador 2 Comments\nNOVETATS ACOLLIDA MATINAL\nUn cop esgotada la subvenció que havia donat la Generalitat i davant la desaparició d'aquesta, l'acollida matinal s'ha tornat una activitat deficitària degut a la manca de demanda, fet pel qual, es va haver de suspendre en el mes de gener 2012. L'acollida de la tarda continua igual, ja que hi ha suficients alumnes per a cobrir els mínims. Si esteu interessats en l'acollida matinal envieu-nos un mail a l'AMPA (ampaescolamarnova@gmail.com), o deixeu un comentari en aquest mateix article del blog, indicant nom i curs de l'alumne. En el moment que tornem a tindre un nombre fixe de nens tornarem a dispossar de l'acollida matinal.


Vol preparar el recurs contra la seva condemna i les eventuals accions judicials contra la presidenta del congrés espanyol, Meritxell Batet\nActualització: 24.10.2021 - 22:42\nL’ex-diputat de Podem Alberto Rodríguez ha contractat els advocats Gonzalo Boye i Isabel Elbal per a preparar el recurs contra la seva condemna per agressió a un agent policial i per a les eventuals accions judicials contra la presidenta del congrés espanyol, Meritxell Batet, que l’ha expulsat del seu escó. Rodríguez ha justificat que la decisió de Batet, contra el criteri dels lletrats de la cambra i per un advertiment del Tribunal Suprem espanyol, atempta contra “els principis més bàsics de la sobirania popular i de la democràcia a l’estat espanyol”.\nRodríguez va anunciar ahir que abandona la política i que es donarà de baixa de Podem. “Abandono la militància partidista i abandono Podem. “Agraeixo profundament aquests anys, que han estat molt intensos, de moltíssim aprenentatge i de rebre molta canya. Crec que toca tancar un cicle, crec que entro en un altre moment personal”, va dir a la premsa a l’arribada a l’aeroport de Tenerife. Rodríguez no era un diputat ras d’Unides Podem, sinó que va arribar a ser el secretari d’organització estatal de Podem.\nAhir al matí el coordinador general d’Esquerra Unida i ministre espanyol de Consum, Alberto Garzon, va desvincular d’Unides Podem la querella per prevaricació que ahir van fer públic que presentarien contra Batet i ha dit que, en tot cas, la presentaria Rodríguez a títol personal. Sobre aquesta qüestió, l’ex-diputat ha dit avui que finalment no la presentarà. Així mateix, ha garantit que defensarà el seu escó fins al final, fins i tot als tribunals europeus: “Aniré a Estrasburg sense cap mena de rubor”.\nRodríguez acusa el PSOE d’haver-li robat l’escó, ja que creu que es va doblegar a les pressions del poder judicial, i ha demanat què hauria passat si en comptes de dir-se Rodríguez tingués un cognom compost. “La sensació que tinc i tenen milers de persones és que llavors això no hauria passat”, va dir, i va denunciar que han deixat sense representació més de 64.000 canaris.


Sis d’abril de 1872 – Pilar Francès\nSis d’abril de 1872\nPublicat el 6 d'Abril de 2019 8 d'Abril de 2019 by pilarfrances\nA les sis de la tarda, del dia sis d’abril de 1872, en Facundo Francés Sempere compareix emocionat davant el jutge municipal de la vila, don Luís Cortés, amb l’objectiu de que s’inscrigui al registre civil un nen nat a les deu de la nit del dia abans, que no és altre que el seu fill legítim, dut al món per la seva muller, la Manuela Vicent i Sirera –qui es dedica a las ocupaciones propias de su sexo– i amb l’ajut del metge cirurgià don Tomàs Escolano i Sempere, tot donant a l’esperat nen el nom de Vicente Eduardo Ramón Emilio Francés Vicent, un nom tan llarg com ho serà de fet la seva vida.\nA dia d’avui, encara hi ha gent que va tenir la sort de compartir estonetes al seu costat. M’expliquen que era tot un personatge. Caminava amb pas ferm per la vida, tothora calçat dins uns esclops de fusta. Era ràpid, llest, intuïtiu i coratjós. Un treballador infatigable, asseguren, coherent amb les idees i competent amb totes les activitats en les quals s’embrancava. Li agradava menjar bé, fumar en pipa, bevia gots de vi i jugava a les cartes. Visqué molts i molts anys. Morí de vellet a Montjuïc, a Casa Pagès, a l’edat de vuitanta-sis. Asseguren que ho feu satisfet i en pau, amb totes les adversitats amb les que el va sorprendre la vida.


Participació i descentralització a Palma. Sant Jordi, la primera entitat local menor\n03 juny 2020 03:05\nBiel Riera | 08 setembre 2009\nLa modernització i descentralització administrativa, el diàleg permanent amb la ciutadania, la participació ciutadana i la transparència en la gestió pública són objectius fonamentals per al PSM-EN de Palma. No debades, la nostra pròpia estructura és la d'una Federació d'Agrupacions Locals. La ciutadania desitja que les administracions públiques siguin pròximes, eficients en la gestió, honestes i capacitades per donar resposta als diferents i creixents problemes que se'ls plantegen en tots els aspectes de la vida quotidiana. I és que massa sovint les institucions actuen de forma lenta, incompleta o no satisfan les expectatives, ja que es troben allunyades de les necessitats del món real.\nL'actual acord per a la governabilitat de Palma recull explícitament els plantejament esmentats i, a més, obre la porta a la creació d'entitats locals menors als pobles que ho sol·licitin. El PSM-EN sempre ha demostrat una sensibilitat especial a reconèixer la identitat dels pobles i dels nuclis de població allunyats del nucli urbà central. Sant Jordi, Son Sardina, Establiments, Son Ferriol, Gènova, sa Garriga, s'Aranjassa, sa Casa Blanca, es Pil·larí, ses Cadenes, s'Hostalot, sa Indioteria, es Secar de la Real, es Molinar, es Coll d'en Rabassa, Can Pastilla, s'Arenal... no són simplement noms, són realitats amb una identitat, una dinàmica social i uns problemes propis generats en gran mesura per la llunyania del centre de Palma. Se n'ha de fer un tractament diferenciat: no hem de caure a deixar dins l'oblit aquests nuclis de població ni a diluir-los.\nLa perifèria de Palma és la zona d'expansió de la ciutat i suporta la major part de serveis i infraestructures: aeroport, polígons, depuradores, central elèctrica, gasoducte, carreteres, hospitals, etc. Per tot això necessita plans d'actuació que la preservin i la rehabilitin. Els valors patrimonials històrics i artístics, els etnològics, mediambientals, agraris i d'altres no es poden fer malbé. Les oportunitats rehabilitació de zones turístiques o rurals no es poden perdre. Aprofundir en la participació democràtica i donar la veu als ciutadans de la perifèria seria un primer pas per trobar solucions per protegir i millorar la zona. La gent dels pobles vol poder decidir sobre els seus assumptes i vol que la seva participació sigui, en primera instància, per a les decisions que afecten el lloc on viuen. La constitució d'alguna entitat local menor, en el cas que ho demanin els ciutadans, és una garantia democràtica i la superació d'un greuge històric dels pobles de la perifèria de Palma. No hem d'oblidar que aquests nuclis presenten, en alguns casos, les mateixes condicions de població, extensió, història, etc, que les de no pocs municipis independents.\nLa Llei 20/2006, de 15 de desembre, municipal i de règim local de les Illes Balears, permet solucions diferenciades per a cada necessitat: entitats locals menors, ens autònoms locals, districtes i delegacions territorials de la batlia. Les entitats locals menors tenen competència, en coordinació amb el municipi, sobre: l'administració, la utilització i la conservació del seu patrimoni, el manteniment i la vigilància de les vies, els camins i béns d'ús o de servei públic d'interès exclusiu de l'entitat local menor, la concessió de llicències d'obres menors, la millora, la conservació i la reparació de vies urbanes, la neteja viària, l'enllumenat públic, les festes locals, el proveïment d'aigua i el manteniment de clavegueram, la recollida de residus, l'execució d'obres, i serveis d'interès exclusiu de l'entitat local menor i d'altres que delegui l'ajuntament.\nNo és qüestió de dir quins han de ser els pobles ni la fórmula que cal aplicar en cada cas; és una decisió que cada col·lectivitat ha de prendre de manera lliure, però sí que hem de recordar que Sant Jordi és el poble del municipi de Palma que es troba a més distància de Cort i que ha manifestat a través de les seves entitats socials la voluntat d'iniciar el procés per a la constitució d'una Entitat Local Menor. Reuneix, per tant, les condicions per començar un procés de descentralització municipal de manera immediata. La Federació del PSM-EN de Palma comparteix l'objectiu i dóna tot el suport a la iniciativa, en l'absoluta confiança que l'equip de govern assumirà els compromisos programàtics de l'acord de govern i que passat l'estiu iniciarà la tasca de manera valenta perquè com més aviat millor l'Entitat Local Menor de Sant Jordi sigui una realitat. El procés descentralitzador és difícil però necessari. Palma s'ha de convertir en la ciutat exemple en participació ciutadana i descentralització administrativa, i aquesta és una excel·lent oportunitat per avançar en el camí. La democràcia directa i propera és el nostre objectiu.\nEs santjordiers se senten realment palmesans?


Les exposicions sobre Patrimoni i Festes arriben a Sagunt i l’Eliana\nInici > Les exposicions sobre Patrimoni i Festes arriben a Sagunt i l’Eliana\nLa mostra ‘El Patrimoni Cultural Valencià’ estarà oberta al públic fins al 26 de març al Centre Cultural Mario Monreal de Sagunt. ‘Les Festes Tradicionals del Territori Valencià’ es podrà visitar fins al 23 de març al Centre Sociocultural de l’Eliana.\nAmbdues exposicions tenen com a objectiu acostar a la ciutadania el patrimoni festiu, així com la riquesa historicocultural i el patrimoni audiovisual, natural, cultural, musical, artístic… de la geografia valenciana.\nDivendres 2 de març s’ha inaugurat l’exposició El Patrimoni Cultural Valencià al Centre Cultural Mario Monreal de Sagunt. La inauguració ha estat a càrrec del vicerector de Participació i Projecció Territorial de la Universitat de València, Jorge Hermosilla; l’alcalde de Sagunt, Francisco Fernández; el regidor de Cultura de l’Ajuntament de Sagunt, José Manuel Tarazona; i Tatiana Beatriz Riet, representant de Caixa Popular de l’oficina de Sagunt.\nAquesta exposició, que abasta la riquesa del patrimoni valencià des d’una perspectiva multidisciplinària i plural, té com a punt de partida l’Atles del Patrimoni Cultural Valencià publicat el 2010. Els textos han sigut redactats per més d’una vintena d’especialistes de la Universitat de València en disciplines com ara la història, l’arqueologia, la sociologia, la geografia i l’art. A més, els 36 panells inclouen també imatges, mapes i infografies que repassen les mostres patrimonials que atresora el territori valencià.\nL’exposició Les Festes Tradicionals del Territori Valencià es va inaugurar dijous 1 de març al Centre Sociocultural de l’Eliana. El vicerector Jorge Hermosilla i l’alcalde d’aquesta localitat del Camp de Túria, Salvador Torrent, van ser els encarregats d’obrir al públic aquesta mostra, que és fruit del treball conjunt i la col·laboració de diversos ajuntaments valencians. Molt del material gràfic que compon els panells expositius ha sigut cedit per ajuntaments, institucions i associacions valencians. Pel que fa als mapes i textos que acompanyen els panells, han sigut elaborats per l’equip tècnic de la Unitat de Suport del Vicerectorat a partir dels quatre volums de la publicació Calendari de Festes de la Comunitat Valenciana, un projecte dirigit per Antonio Ariño i Vicente L. Salavert (Universitat de València).\nLa mostra sobre festes tradicionals es pot visitar al Centre Sociocultural de l’Eliana fins al 23 de març. L’exposició sobre el patrimoni cultural estarà oberta al públic fins al 26 de març al Centre Cultural Mario Monreal de Sagunt. Posteriorment, les dues col·leccions continuaran el seu recorregut per les comarques valencianes amb el propòsit d’aproximar a la societat civil el patrimoni festiu i cultural del territori valencià. En concret, fins ara la mostra Les Festes Tradicionals del Territori Valencià s’ha exposat a Alaquàs, Requena, Ontinyent, Gandia, Benetússer, Bunyol i l’Eliana; la seua següent destinació serà Cullera. Mentre que El Patrimoni Cultural Valencià ha realitzat el seu itinerari per Alaquàs, Ademús, Aiora, Llíria, Gandia, Torrent, Xàtiva i Sagunt; i les pròximes visites seran Alzira i Requena.\nLes dues mostres naixen a iniciativa del Vicerectorat de Participació i Projecció Territorial de la Universitat de València i es materialitzen gràcies al patrocini de Caixa Popular i la Direcció General de Cultura i Patrimoni de la Conselleria d’Educació, Investigació, Cultura i Esport.


Dissabte 15 de juny – @CoordVallesOcc, 2a cadena humana @PelDretalaSalut, @okupemlesones | acampadasbd\n← Divendres 14 de juny – Suport encausades 29M @AcampadaSBD\n[Article] Cruzar la ventana de oportunidad. El proceso constituyente →\nDissabte 15 de juny – @CoordVallesOcc, 2a cadena humana @PelDretalaSalut, @okupemlesones\nPOLINYÀ – Assemblea Coordinadora 15M Vallès Occidental\nLloc: plaça de la vila (davant l’ajuntament). Polinyà\n5- Accions passades\n6- Accions futures i propostes:\nBCN [PDS] 2a Cadena humana a l’hospital Vall d’Hebron\nAdreça: Passeig de la Vall d’Hebron, 119, Barcelona\nOrganitza: Plataforma pel Dret a la Salut\nPunt de trobada a l’entrada principal. Porteu roba blanca\nBCN [LaTele.cat] Paella popular + musica + projeccions\nLloc: plaça del Sol, vila de Gràcia. Barcelona\nEl proper 15 de juny LaTele organitza una paella popular a la plaça del Sol dins els actes del desè aniversari.\nA les 12h començarà l’acte que ajudarà a l’autogestió de LaTele.\nDurant tot el dia hi haurà concurs de graffiti durant tot el dia. Probablement també es comptarà amb un espectacle africà durant la tarda. Els tiquets es podràn adquirir el mateix dia a la plaça del Sol a un preu de 6 euros per la paella popular i de 4 euros per la paella vegetariana. Col.labora amb els mitjans lliures!


Uncategorised – Psicopedagogia – Vedruna Catalunya\nLa roda d’emocions de Plutchik\nLes emocions poden ser confuses. El model de les emocions de Plutchik proveeix d’una simplicitat lògica per trobar un sentit a totes les emocions que sentim. En aquesta pàgina es pot veure l’esquema visual que va fer per definir-les i es pot trobar una definició acurada de cadascuna. Es pot accedir a l’article clicant AQUÍ.\nHi ha una petita elit que té el poder. I el té perquè sap matemàtiques i tu no.\nArticle publicat a La Vanguardia el 23 de juliol del 2015. Miguel Ayuso parla amb Edward Frenkel, professor de matemàtiques a la Universitat de Berkeley i divulgador d’aquesta disciplina. Frenkel assegura que les matemàtiques són imprescindibles per poder ser ciutadans lliures. Es pot accedir al webinar clicant AQUÍ.\nArticle de Laura Pinyol publicat el 28 de novembre del 2020 al Criatures, del diari Ara. Es pot accedir a l’article clicant AQUÍ.\nEducació / Uncategorised


Novembre 2017 a Scandinavia Girona - Scandinavia Girona\nNo et perdis les Promocions a partir del 2 de novembre de 2017 a Scandinavia Girona.\n5 sessions de LPG Remodelador (preu tarifa 144€) ara a 99€ fins el 31 de desembre. Aprofita aquesta fantàstica promoció on a més de reduïr et relaxaràs.\nDescomptes del 10% a totes les sessions de Làser de Díode fins al 31 de desembre del 2017. Sense bonos, agafa les sessions que necessitis o vulguis regalar.\nPromoció d’ Extensions de Pestanyes a 59€ (preu tarifa 90€) i el manteniment a 36€ (preu tarifa 50€) fins al 30 de novembre.\nTractament facial D-WHITE amb un 20% . Despigmenta, il·lumina i aclareix el teu rostre. T’oferim dos packs de tractament per poder-nos adaptar a les teves necessitats. Tractament de 5 Sessions D-WHITE per 240€, tractament de 10 sessions D-WHITE per 480€, on inclou una higiene facial, fins el 30 de novembre.\nEl dilluns 6 de novembre vindrà a el nostre centre la doctora Tati Cortés (psicòloga i psicopedagoga) amb el programa DETOXFUM. Si vols deixar de fumar i no has trobat la solució, ella et proporcionarà les millors eines per aconseguir-ho.\nCurs Iniciació al Reiki\nIris Sala és la terapeuta de medicina energètica. El dijous 16 i el divendres 17 de novembre de 18:00h a 20:00h, farà un curs d’iniciació de REIKI per 65€/persona al nostre centre. Si t’agradaria viure l’experiència d’aprendre-ho, no dubtis en posar-te en contacte per reservar la teva plaça.\nJoan Majó és el nutricionista que col·labora amb nosaltres. El dia 23 novembre vindrà al nostre centre. Si tens uns mal hàbits alimentaris o simplement vols mantenir una dieta equilibrada i saludable, ell et proporcionarà les millors solucions adequades per a tu.\nMoltes gràcies a tot@s#scandinaviagirona #elmeumonet\nTambé col·laboren amb nosaltres especialistes com MentalWellness (psicòloga), TrainingWellness( coaching personal), FisioWellness(fisioterapeuta) i BeautyWellness (imatge personal). Contactar per més informació.\nPosted in Col·labora, Novetats, PromocionsTagged Col·laborar, Corporal, DETOXFUM, Facial, High Tech, Laser, Laser diode, Nutricionista, Reiki, Servei


MAGMA – Festival de Dones Volcàniques (1ª edició) - La Bonne\nEstàs aquí:Inici / Noticies / MAGMA – Festival de Dones Volcàniques (1ª edició)\n10 de juny de 2015 per La bonne\nEns fa molta il·lusió anunciar i convidar-vos a la primera edició del MAGMA FESTIVAL a La Bonne el proper 26 de juny, una ocasió per aplegar-se i celebrar, crear xarxes i en definitiva, visibilitzar l’art fet per dones. Estrenem la proposta amb els concerts de dues dones volcàniques que formen part del Nou So Africà de Barcelona: NAKANY KANTÉ (pop malinke de Guinea Conakry) i ANITA ZENGEZA (Bitter & daily pop de Zimbàbue).\nA continuació Dj Niki –col·laboradora habitual de La Bonne especialitzada en fer-nos ballar– estarà als plats amb Dj Extra Z, en una vetllada en què gaudirem de la degustació afrollatina del Càtering de Sindillar/Sindihogar.\nDivendres 26 de juny a les 21h al pati de l’edifici. Obertura de portes: 20h. Bo d’ajut: a la voluntat


Junqueras: “Les peticions de la Fiscalia evidencien els pals de cec de l’Estat”\nEl president d’ERC, Oriol Junqueras, ha assegurat que les peticions de la Fiscalia de l’Estat en el judici als presos polítics “evidencien els pals de cec de l’Estat”.\nEn un acte d’ERC aquest dissabte al barri de Gràcia de Barcelona i a través d’una carta escrita des de la presó, Junqueras ha advertit que tard o d’hora sortiran de la presó i sortiran més forts: “Si hem de pagar el preu més alt pel nostre compromís amb la justícia, la llibertat i l’1 d’octubre, ho assumim”.\nA la carta, Junqueras ha explicat que és conscient que la presó forma part del camí polític que ha pres, com ho ha estat “en èpoques pretèrites aquí i en altres latituds”.\nTambé creu que avui la seva causa té més partidaris que mai, encara que ha demanat de sumar a més persones: “Si aspirem a una victòria absoluta de país, hem de ser més i això exigeix seduir, convèncer, perseverar”.\nEl líder d’ERC ha demanat d’augmentar aquesta majoria també des dels barris i municipis: “Volem una victòria de país inapel·lable, volem una majoria imbatible i que faci nostre ideal republicà imparable”.


Registrats 9 casos positius de coronavirus a l’Hospital Sociosanitari de Lloret de Mar - RÀDIO MARINA 100.3 | RÀDIO MARINA, sempre al teu costat\nRegistrats 9 casos positius de coronavirus a l’Hospital Sociosanitari de Lloret de Mar\nDes de la Corporació de Salut del Maresme i la Selva informen que han donat positiu en la prova diagnòstica PCR, 9 dels 70 pacients que hi ha a l’Hospital Sociosanitari de Lloret de Mar i la Residència Asil Nicolàs Font. Les persones afectades es concentren a la tercera planta del centre, 3 han presentat simptomatologia lleu i la resta són asimptomàtiques.\nAquest diumenge un dels usuaris de la tercera planta de l’Hospital Sociosanitari de Lloret va presentar símptomes compatibles amb el coronavirus i un professional del centre va sortir positiva el mateix dia. Per aquest motiu, dilluns es va practicar el test PCR als 15 pacients que hi ha a la planta, dels quals 9 han estat positius.\nUn cop obtinguts aquests resultats, des de la direcció del sociosanitari es va procedir a cribrar tots els pacients i residents per detectar si hi podia haver més casos. Així, aquest dimarts es van realitzar un total de 55 proves PCR més, de les quals totes han estat negatives. I aquest dimecres es fan les proves a tots els professionals, en són 75. S’ha informat degudament les famílies de la situació i s’han suspès temporalment les visites al centre.\nS’estan seguint en tot moment els protocols dictats pel Departament de Salut. S’han aïllat els pacients afectats a les seves habitacions i es procedirà a la sectorització de la tercera planta, ja que és on s’han trobat els casos. S’està fent un seguiment acurat dels casos positius i també dels contactes. I s’està vigilant de prop l’evolució de les persones per tal de poder aplicar les mesures pertinents en cada moment.\nRecordem que el passat 14 de gener es va portar a terme la campanya de vacunació contra la Covid-19 a l’Hospital Sociosanitari i a la Residència Asil Nicolàs Font. Es va administrar la primera dosi de la vacuna a pacients, residents i professionals. La primera dosi permet generar un cert grau d’immunitat, que es reforça i arriba al màxim nivell amb la segona dosi, que s’ha d’administrar entre 21 i 42 dies després de la primera injecció.


Obertes les subvencions per a rehabilitació i millora del patrimoni rural protegit\nEl regidor Vicent Sàrria destaca el compromís amb la conservació del patrimoni de la ciutat de València\nEl Butlletí Oficial de la Província de València publica hui la convocatòria per a la concessió de subvencions per concurrència competitiva destinades a la rehabilitació i/o millora del Patrimoni Rural Protegit en el municipi de València per a l'exercici 2017.\nTal com ha explicat el regidor de Desenvolupament Urbà, Vicent Sarrià, es tracta del del primer Programa d'Ajudes destinades a la Rehabilitació i/o Millora del Patrimoni Rural Protegit, impulsat des de l'Àrea de Desenvolupament Urbà i Vivenda, amb l'objectiu de fomentar la conservació i rehabilitació del conjunt d'edificis que ho formen.\nLa dotació econòmica destinada al programa és de 100.000 euros; i el termini de presentació de sol·licituds comença hui, 13 de juliol, i romandrà obert durant vint dies naturals, és a dir, fins al dia 2 d'agost. Les bases es poden consultar en la web municipal.\nL'edil ha assenyalat que, tal com arreplega el programa, seran actuacions subvencionables les obres permeses per als béns immobles inclosos en el Catàleg Estructural de Béns i Espais Protegits de Naturalesa Rural del municipi de València, i realitzades en estos. Les obres a subvencionar podran haver-se iniciat amb anterioritat a la presentació de la sol·licitud de les ajudes: des de l'1 de gener del 2017, sempre que la data d'expedició de l'Informe d'Avaluació de l'Edifici siga anterior a la data de l'inici de les obres.\nEl total de la subvenció suposarà el 20% del pressupost total de l'actuació, amb un màxim de 5.000 euros per ajuda. Les subvencions del programa seran compatibles amb qualssevol altres públiques, sempre que el seu import no supere el cost total de l'actuació. L'orde de prelació de les sol·licituds de rehabilitació que complisquen els requisits s'establirà en funció de la puntuació obtinguda amb un màxim de 10 punts.


Els germans dels infants amb discapacitat | APINAS\n2824 Vista 06-11-2015 CAP COMENTARI\tAssociació Apinas, Notícies apinas\nEl 03 de novembre es va realitzar a l’auditori d’APINAS la xerrada “Els germans dels infants amb discapacitat” a càrrec de la terapeuta Àngels Ponce, algunes de les qüestions que es van abordar van ser :\n“No li puc dedicar al seu germà el temps que necessita… m’agradaria, però no arribo”. “No sé com ho està portant la seva germana. A mi no em diu res, però segur que també ho està passant malament”. “Està bé que l’impliqui en l’atenció al seu germà amb discapacitat?”. “No vol que vagi a l’escola amb la seva germana… crec que li fa vergonya”\nPerquè aquestes són algunes de les preguntes habituals que es fan les mares i pares d’infants amb discapacitat que tenen d’altres fills. En aquesta xerrada es van recollir aquestes (i d’altres) inquietuds per a donar-hi resposta.\nUna xerrada ben interessant!!!


Rugby Club Els Senglars: EN JAUME I LA NOEMÍ ESTAN DE CELEBRACIÓ...\nEN JAUME I LA NOEMÍ ESTAN DE CELEBRACIÓ...\nNo fa gaires dies el nostre tres-quarts Jaume Pelejà i la seva, ara ja, dona Noemí es van prometre amor per sempre. El próxim Dissabte dia 17 de Desembre a partir de les 12 de la nit hi haurà una trobada a la discoteca Lux de Girona per celebrar l´enllaç. Tots els Senglars i acompanyants hi estan convidats per ballar i passar-ho bé una estona. Cal avisar previament si voleu tenir bons descomptes en les beduges.\n*Hi haurà servei antidesmadre, el diumenge sortim a les 8 direcció Químics!\nQui el farà el servei antidesmadre!!??\n10 de desembre de 2011 a les 9:02\nEn Teo i en Txiqui estaran al Lux.\n10 de desembre de 2011 a les 10:24\njo no podre ser-hi perke tink ke ser a barcelona pero espero que us ho paseu de p....mare i bnu felicitar a en jaume i a la seva dona ;)\n10 de desembre de 2011 a les 13:17\nM'apunto a una copa ràpida.\n10 de desembre de 2011 a les 13:40\nI no es pot muntar una celebracio "fins q el cos aguanti" un altre dia?\nUna abraçada molt forta i molta felicitat Noemi/Jaume\n10 de desembre de 2011 a les 14:03\nEl problema és que ja està organitzat, tothom pensava que jugariem Dissabte.\nvindré a fer un toc.\nOk. Pelli i Blasco us apunto a fer el toc. Us ficaran en una llista de convidats a l'entrada de la DISCO per que no hagueu de pagar i us ficarant un braçalet per tenir un 40% de descompte. Si teniu cap problema tindré el mòbil encés... encara que depenent de l'hora no garantitzo una resposta coherent!! ;)\nL'Elsa també s'apunta a fer el toc.


per Redacció - Fotografia: Ajuntament de Lleida dilluns, 6 d’agost 2012 - 00:00h\nXóan Anleo i Francesc Abad donen obres seves al Centre d'Art La Panera| Redacció - Fotografia: Ajuntament de Lleida\nL’artista gallec ha donat tot el material que formava part de la seva exposició 'Realitat Inversa', que es va mostrar al Centre de Documentació de La Panera, del 8 de maig al 24 de juny d’enguany. Aquesta exposició pretén analitzar el poder dels mitjans de comunicació, l’omnipotència de la imatge i com la seva presència s’incorpora de ple a qualsevol espai.\nXoán Anleo (Marín, Pontevedra, 1960) és llicenciat i doctor en Belles Arts per la Universitat de Castilla-La Mancha. La seva obra se centra en els mitjans audiovisuals: realitza films i vídeos, fotografía, instal·lacions i àudio. En el seu treball reflexiona sobre la identitat per analitzar conceptes situats entorn al subjecte i l’objecte; entorn a allò públic i allò privat; i sobre les estratègies de la representació i realitat, com a construcció social i també política, de com ens movem en un espai. També ha compost bandes sonores per teatre i dansa contemporània, vídeo, escenografies i produccions musicals.\nPer la seva banda, Abad (Terrassa, 1944) ha donat quatre peces i instal·lacions: 'Paisatge & pròtesi' (1990), 'Un alè d’aire' (1996), 'Primo Levi – 174517' (1997) i 'Monòleg del jo' (1997). Algunes d’elles van ser pensades per a la seva exposició individual a 'La Virreina de Barcelona' l’any 1997. Els motius que l’han dut a fer aquesta donació, segons explica el mateix artista, parteixen del fet que "dins del nostre territori hi ha un dels pocs espais de referència, de creativitat, d’imaginació, de consciència i d’exigència generadora de contemporaneïtat: La Panera de Lleida".\nAmb aquesta donació, la col·lecció de La Panera incorpora un artista imprescindible per entendre les relacions entre l’art i el pensament europeu del segle XX, la memòria històrica i la natura. Així mateix, aquesta donació s’afegeix a una presència continuada de l’obra de Francesc Abad a Lleida: 'La Paraula i el Món' (Institut d’Estudis Ilerdencs, 1999), 'Wart War' (el Roser, 2002), 'Paisatges Després de la Batalla' (La Panera, 2004), 'Exercicis de Memòria»' (La Panera, 2011) i 'Werkstatt: Laboratori de Creació' (La Panera, 2011).\nIgualment, en els propers mesos i a partir de les obres donades per Francesc Abad, es farà una exposició al Centre d’Art la Panera.\nAgenda cultural, diumenge 5 d'agost\nJa tenim nova imatge de les Festes de la Tardor 2012